
Julehilsen  fra 
Det  Første  Præsidentskab 


\7"  i  glæder  os  sammen  med  jer  over  nok  en  dejlig  jul,  hvor  vi  sammen  med  alle  kristne  fejrer  vor 
Herre,  Jesu  Kristi  fødsel.  Profeten  Esajas  så  adskillige  århundreder  frem,  da  han  sagde:  ,Thi 
et  barn  er  født  os,  en  søn  er  os  givet  ...  og  hans  navn  skal  være:  Underfuld-Rådgiver,  Vældig- 
Gud,  Evigheds-Fader,  Fredsfyrste'  (Es.  9:6). 

Efter  Frelserens  tjenestegerning  sagde  Peter:  ,Vi  havde  selv  været  øjenvidner  til  hans  guddomsher- 
lighed'  (2  Pet.  1:16). 

For  halvandet  århundrede  siden  erklærede  et  par  andre  vidner:  ,Vi  så  ham  ved  Guds  højre  hånd, 
og  vi  hørte  røsten,  som  vidnede,  at  han  er  Faderens  Enbårne'  (L&P  76:23). 

Vi  bærer  vidnesbyrd  om,  at  det  var  Jesus  Kristus,  som  sagde:  ,Hvis  I  vil  komme  til  mig,  skal  I  have 
evigt  liv.  Se,  min  barmhjertigheds  arm  er  udrakt  imod  jer,  og  hver  den,  der  vil  komme,  ham  vil  jeg 
modtage;  og  velsignet  er  de,  der  kommer  til  mig'  (3  Nephi  9:14). 

På  dette  vidunderlige  tidspunkt  af  året  indbyder  vi  atter  alle  til  at  forpligte  sig  og  genindvie  deres 
liv  til  den  opstandne  Frelser  og  de  lærdomme,  han  underviste  i." 

Præsident  Ezra  Taft  Benson 
Præsident  Gordon  B.  Hinckley 
Præsident  Thomas  S.  Monson 

Jesus  Kristus: 
Vor  Frelser  og  Forløser 


PRÆSIDENT      EZRA      TAFT     BENSON 

Som  medlemmer  af  Jesu  Kristi  Kirke  af  Sidste  Dages  Hellige  er  det  nød- 
vendigt, at  vi  har  uforbeholden  tillid  til  Herren  Jesus  Kristus,  som  vi  ac- 
cepterer som  Guds  Søn.  Indtil  alverden  accepterer  ham  som  menneske- 
hedens Frelser,  efterlever  hans  lærdomme  og  betragter  ham  som  vejen, 
sandheden  og  livet  i  alle  livets  faser,  vil  vi  fortsat  leve  i  uvished  om  fremtiden  og 
om  vor  evne  til  at  klare  de  udfordringer,  som  livet  her  på  jorden  udsætter  hver 
eneste  af  os  for. 

Det  grundlæggende  princip  i  vor  religion  er  tro  på  Herren  Jesus  Kristus.  Hvor- 
for er  det  nødvendigt,  at  vi  centrerer  vores  tillid,  vort  håb  og  tro  om  ham  alene? 
Hvorfor  er  tro  på  ham  så  nødvendigt  for  at  opnå  fred  i  dette  liv  og  håb  om  den 
verden,  som  skal  komme? 

Vort  svar  til  disse  spørgsmål  afgør,  hvorvidt  vi  møder  fremtiden  med  mod,  håb 
og  optimisme  eller  med  ængstelse,  uro  og  pessimisme. 

Mit  budskab  og  vidnesbyrd  er  dette:  Kun  Jesus  er  på  enestående  måde  kvalifi- 
ceret til  at  tilvejebringe  det  håb,  den  tillid  og  den  styrke,  der  skal  til  for  at  over- 
vinde verden  og  til  at  hæve  os  over  vore  menneskelige  svagheder.  For  at  gøre 
dette  må  vi  sætte  vor  lid  til  ham  og  efterleve  hans  love  og  lærdomme. 

Hvorfor  tro  på  Jesus  Kristus? 

Jesus  Kristus  var  og  er  Herren,  den  Almægtige.  (Se  Mosiah  3:5).  Han  blev  ud- 
valgt, før  han  blev  født.  Han  var  himlenes  og  jordens  almægtige  skaber.  Han  er 
kilden  til  liv  og  lys  i  alle  ting. 

Hans  ord  er  den  lov,  hvorved  hele  universet  styres.  Alt,  som  er  skabt  af  ham, 
er  underkastet  hans  uendelige  magt. 

Jesus  Kristus  er  Guds  Søn. 

Han  kom  til  denne  jord  på  et  forud  fastsat  tidspunkt  gennem  en  kongelig  fød- 


KUN  JESUS  ER  PA 
ENESTÅENDE  MÅDE 
KVALIFICERET  TIL  AT 
TILVEJEBRINGE  DET 
HÅB,  DEN  TILLID  OG 
DEN  STYRKE,  DER  SKAL 
TIL  FOR  AT  OVERVINDE 
VERDEN  OG  TIL  AT 
HÆVE  OS  OVER  VORE 
MENNESKELIGE  SVAG- 
HEDER. 

selsret,  som  bevarede  hans  guddommelighed.  Hans  natur 
er  sammensat  af  både  menneskelige  egenskaber  fra  en  jor- 
disk moder  og  guddommelige  egenskaber  og  kræfter  fra  sin 
evige  Fader. 

Hans  enestående  afstamning  gjorde  ham  til  arving  til 
denne  agtværdige  titel  -  Guds  enbårne  Søn  i  kødet.  Som 
Guds  Søn  arvede  han  en  kraft  og  intelligens,  som  intet  men- 
neske før  eller  siden  har  haft.  Han  var  bogstaveligt  Imma- 
nuel, som  betyder  „Gud  med  os".  (Se  Matt.  1:23). 

Selv  om  han  var  Guds  Søn,  der  blev  sendt  til  jorden,  så 
krævede  Faderens  guddommelige  plan,  at  Jesus  underka- 
stede sig  jordelivets  vanskeligheder  og  prøvelser.  Derfor 
blev  han  underkastet  „fristelser  . . .  hunger,  tørst  og  møje" 
(Mosiah  3:7). 

For  at  kvalificere  sig  som  Forløser  for  alle  vor  Faders  børn 
måtte  Jesus  være  fuldkommen  lydig  over  for  alle  Guds  love. 
Fordi  han  underkastede  sig  Faderens  vilje,  gik  han  „fra 
nåde  til  nåde,  indtil  han  fik  fylden"  af  Faderens  magt.  Så  fik 
han  „al  magt,  både  i  himlen  og  på  jorden"  (L&P  93:13, 17). 

Når  først  vi  forstår  denne  sandhed  om  den  eneste,  som  vi 
tilbeder  som  Guds  Søn,  kan  vi  lettere  forstå,  hvorfor  han 
havde  magt  til  at  helbrede  syge,  kurere  alle  former  for  syg- 
domme, oprejse  de  døde  og  befale  over  elementerne.  Selv 
djævle,  som  han  kastede  ud,  var  underkastet  ham  og  aner- 
kendte hans  guddommelighed. 

Som  den  store  Lovgiver  gav  han  love  og  befalinger  til  gavn 
for  alle  vor  himmelske  Faders  børn.  Hans  lov  opfyldte  i 
sandhed  alle  tidligere  pagter  med  Israels  hus.  Han  sagde: 

„Se,  jeg  er  loven  og  lyset.  Se  på  mig,  og  hold  ud  til  enden, 
så  skal  I  leve;  thi  den,  der  holder  ud  indtil  enden,  ham  vil  jeg 
give  evigt  liv"  (3  Nephi  15:9). 


Hans  lov  krævede,  at  hele  menneskeheden,  uanset  hvor  i 
livet  de  befinder  sig,  omvender  sig  og  bliver  døbt  i  hans 
navn  og  modtager  Helligånden  som  den  helliggørende  kraft 
til  at  rense  sig  fra  synd.  Overholdelse  af  disse  love  og  ordi- 
nanser  vil  sætte  ethvert  menneske  i  stand  til  at  stå  skyldfri 
for  ham  på  dommens  dag.  De,  som  på  denne  måde  overhol- 
der budene,  sammenlignes  med  den,  som  bygger  sit  hus  på 
klippegrund,  så  selv  „helvedes  porte  ikke  skal  få  overhånd 
over  dem"  (3  Nephi  11:39). 

Det  er  passende,  at  vi  priser  ham  som  vor  frelses  klippe. 
(Se  2  Nephi  4:30). 

For  at  kunne  værdsætte  det,  han  har  gjort  for  os,  må  vi 
først  huske  disse  vigtige  sandheder: 

Jesus  kom  til  jorden  for  at  gøre  vor  himmelske  Faders 
vilje. 

Han  kom  med  en  forudviden  om,  at  han  skulle  bære  alles 
synder. 

Han  vidste,  at  han  ville  blive  løftet  op  på  korset. 

Han  blev  født  til  at  være  verdens  Frelser  og  Forløser. 

Han  var  i  stand  til  at  opfylde  sin  mission,  fordi  han  var 
Guds  Søn  og  besad  Guds  magt. 

Han  var  villig  til  at  udføre  sin  mission,  fordi  han  elsker  os. 

Intet  menneske  havde  magt  eller  evne  til  at  forløse  alle 
andre  mennesker  fra  deres  faldne  tilstand,  og  ej  heller 
kunne  nogen  frivilligt  ofre  sit  liv  og  derved  tilvejebringe  en 
generel  opstandelse  for  alle  andre  mennesker. 

Kun  Jesus  Kristus  var  villig  og  i  stand  til  at  udføre  en 
sådan  forløsende  kærlighedsgerning. 

Her  på  jorden  forstår  vi  måske  aldrig,  hvordan  han  gjor- 
de det,  han  gjorde,  men  vi  må  aldrig  være  uvidende  om, 
hvorfor  han  gjorde  det. 

HER  PA  JORDEN  FORSTAR 
VI  MÅSKE  ALDRIG,  HVORDAN 
HAN  GJORDE  DET,  HAN  GJORDE, 
MEN  VI  MÅ  ALDRIG  VÆRE 
UVIDENDE  OM,  HVORFOR  HAN 
GJORDE  DET. 


.KORSFÆSTELSEN",  AF  HARRY  ANDERSON 


Alt,  hvad  han  gjorde,  var  tilskyndet  af  hans  uselviske  og 
ubegrænsede  kærlighed  til  os.  Hør  hans  egne  ord: 

„Thi  se,  jeg,  Gud,  har  lidt  alt  dette  for  alle,  for  at  de,  som 
vil  omvende  sig,  ikke  skal  lide  . . . 

Og  mine  lidelser  gjorde,  at  selv  jeg,  Gud,  den  største  af 
alle,  skælvede  af  smerte  og  blødte  fra  hver  pore,  og  led  både 
på  legeme  og  sjæl  og  ønskede,  at  jeg  ikke  skulle  drikke  den 
bitre  kalk"  (L&P  19:16,  18). 

Som  det  var  så  karakteristisk  for  hele  Frelserens  jordiske 
liv,  underkastede  han  sig  Faderens  vilje  og  drak  den  bitre 
kalk. 

Han  led  alle  menneskers  smerter  og  lidelser  i  Getsemane 
have,  så  de  ikke  skulle  lide,  hvis  de  ville  omvende  sig. 

Han  underkastede  sig  ydmygelser  og  fornærmelser  fra 
sine  fjender  uden  klage  og  uden  at  svare  igen. 

Og  til  sidst  udholdt  han  piskning  og  den  brutale  skam, 
som  korsfæstelsen  var.  Først  da  underkastede  han  sig  frivil- 
ligt døden.  Med  hans  egne  ord: 

„Ingen  tager  (mit  liv)  fra  mig,  men  jeg  sætter  det  til  af  mig 
selv.  Jeg  har  magt  til  at  sætte  det  til,  og  jeg  har  magt  til  at  tage 
det  igen.  Dette  bud  fik  jeg  af  min  Fader"  (Joh.  10:18). 

Han  er  opstandelsen  og  livet.  (Se  Joh.  11:25). 


Denne  magt  til  at  genoplive  sig  selv  var  mulig,  fordi 
Jesus  Kristus  var  Gud  -ja,  selve  Guds  Søn.  Fordi  han 
havde  magt  til  at  overvinde  døden,  vil  hele  menneskehe- 
den opstå.  „Thi  jeg  lever,  og  I  skal  leve"  (Joh.  14:19). 

Vi  ærer  hans  navn  -  ja,  vi  ærer  de  hellige  titler,  som  re- 
præsenterer hans  gerninger! 

Han  er  vort  store  eksempel. 

Han  var  fuldkommen  lydig  over  for  vor  himmelske 
Fader,  og  han  viste  os,  hvordan  vi  skulle  forsage  verden 
og  hvad  vi  skulle  prioritere. 

På  grund  af  sin  kærlighed  til  os  viste  han  os,  hvordan  vi 
kan  hæve  os  over  vore  små  svagheder  og  vise  omsorg, 
kærlighed  og  barmhjertighed  i  vort  forhold  til  andre. 

Han  er  livets  brød.  (Se  Joh.  6:35). 

Gennem  faste,  bøn  og  tjeneste  viste  han,  at  „mennesket 
skal  ikke  leve  af  brød  alene,  men  af  hvert  ord,  som  udgår 
af  Guds  mund"  (Matt.  4:4). 

Han  blev  „fristet  i  alle  ting  ligesom  vi,  dog  uden  synd" 
(Hebr.  4:15),  og  derfor  var  han  i  stand  til  at  hjælpe  dem, 
som  bliver  fristet  (se  Hebr.  2:18). 

Han  er  Fredsfyrsten  -  den  endelige  Talsmand.  (Se  Es. 
9:6). 

TRO  PA  HAM  BETYDER 

AT  TRO,  AT  SELV  OM  VI  IKKE 

FORSTÅR  ALT,  SÅ  FORSTÅR  HAN. 

VI  MÅ  DERFOR  SE  HEN  TIL  HAM, 

SOM  HAN  SELV  SIGER,  MED 

„ALLE  JERES  TANKER 

MOD  MIG.  TVIVL  IKKE, 

FRYGT  IKKE." 


Som  sådan  har  han  magt  til  at  trøste  et  ulykkeligt  hjerte, 
som  er  knust  af  sorg  eller  synd.  Han  tilvejebringer  en  særlig 
form  for  fred,  som  intet  menneske  kan  tilvejebringe: 

„Fred  efterlader  jeg  jer,  min  fred  giver  jeg  jer;  jeg  giver 
jer  ikke,  som  verden  giver.  Jeres  hjerte  forfærdes  ikke  og 
være  ikke  modløst!"  (Joh.  14:27). 

Han  er  den  gode  hyrde.  (Se  Joh.  10:11). 

Han  besidder  alle  den  guddommelige  naturs  karakter- 
egenskaber. Han  er  dydig,  tålmodig,  venlig,  sagtmodig, 
mild,  ydmyg  og  barmhjertig.  Hvis  vi  er  svage  eller  mangler 
nogle  af  disse  livskvaliteter,  står  han  parat  til  at  styrke  og 
kompensere. 

Han  er  Underfuld-Rådgiver.  (Se  Es.  9:6). 

Der  findes  i  sandhed  ingen  menneskelig  tilstand  -  det 
være  sig  lidelse,  manglende  evner,  utilstrækkelighed,  men- 
tal mangel  eller  synd  -  som  han  ikke  kan  forstå,  eller  som 
han  ikke  vil  omfatte  i  sin  kærlighed,  som  han  udstrækker  til 
den  enkelte. 

Han  bønfalder  i  dag: 

„Kom  hid  til  mig,  alle  I,  som  er  trætte  og  tyngede  af  byr- 
der, og  jeg  vil  give  jer  hvile."  (Matt.  11:28). 

Han  er  vor  Talsmand,  Formidler  og  Dommer. 

Fordi  han  er  Gud,  er  han  fuldkommen  upartisk  hvad 
angår  retfærdighed  og  barmhjertighed.  Han  kan  samtidig 
føre  vor  sag  og  dømme  vor  skæbne. 

Tro  på  ham  er  mere  end  blot  at  anerkende,  at  han  lever. 
Det  er  mere  end  blot  at  sige,  at  man  tror. 

Tro  på  Jesus  Kristus  er  at  have  fuldkommen  tillid  til 
ham.  Som  Gud  har  han  uendelig  magt,  intelligens  og  kær- 
lighed. Der  findes  ikke  noget  menneskeligt  problem,  som 
han  ikke  evner  at  løse.  Fordi  han  er  steget  ned  under  alle 


ting  (se  L&P  122:8),  ved  han,  hvordan  han  skal  hjælpe  os  til 
at  klare  vore  daglige  vanskeligheder. 

Tro  på  ham  betyder  at  tro,  at  selv  om  vi  ikke  forstår  alt, 
så  forstår  han.  Vi  må  derfor  se  hen  til  ham,  som  han  selv 
siger,  med  „alle  jeres  tanker  mod  mig.  Tvivl  ikke,  frygt 
ikke"  (L&P  6:36). 

Tro  på  ham  betyder,  at  vi  har  tillid  til,  at  han  har  magt 
over  alle  mennesker  og  alle  nationer.  Der  findes  ikke  noget 
onde,  som  han  ikke  kan  standse.  Alt  er  i  hans  hænder.  Han 
har  retmæssigt  herredømme  over  denne  jord.  Alligevel  til- 
lader han  ondskab,  så  vi  kan  vælge  mellem  godt  og  ondt. 

Hans  evangelium  er  den  fuldkomne  løsning  på  alle  men- 
neskelige problemer  og  sociale  onder. 

Men  hans  evangelium  virker  kun,  når  det  anvendes  i  vort 
liv.  Vi  må  derfor  „mætte  (os)  med  Kristi  ord,  thi  se,  hans  ord 
vil  fortælle  (os),  hvad  (vi)  skal  gøre"  (2  Nephi  32:3). 

Medmindre  vi  efterlever  hans  lærdomme,  udviser  vi  ikke 
tro  på  ham. 

Tænk  hvor  verden  ville  være  anderledes,  hvis  hele  men- 
neskeheden ville  gøre,  som  han  sagde:  „Du  skal  elske  Her- 
ren din  Gud  af  hele  dit  hjerte,  af  hele  din  sjæl  og  af  hele  dit 
sind  . .  . 

Du  skal  elske  din  næste  som  dig  selv"  (Matt.  22:37,  39). 

Hvad  er  så  svaret  på  dette  spørgsmål:  „Hvad  skal  der 
gøres?"  vedrørende  de  problemer  og  de  vanskeligheder, 
som  mennesker,  samfund  og  nationer  i  dag  står  overfor? 
Her  er  hans  enkle  løsning: 

„Tro  på  Gud,  tro  at  han  er  til,  og  at  han  skabte  alle  ting, 
både  i  himlen  og  på  jorden;  tro  at  han  har  al  visdom  og  al 
magt,  både  i  himlen  og  på  jorden;  tro  at  mennesket  ikke  fat- 
ter alle  de  ting,  som  Herren  kan  fatte. 

. . .  tro  at  I  må  angre  jeres  synder  og  forsage  dem  og  ydmy- 
ge jer  for  Gud  og  i  hjertets  oprigtighed  bede  om,  at  han  vil 
tilgive  jer;  og  dersom  I  nu  tror  alle  disse  ting,  se  til,  at  I  gør 
dem''''  (Mosiah  4:9-10,  fremhævelse  tilføjet). 

Som  medlemmer  af  Kirken  har  vi  „pligt  til  at  gøre  den 
syndfri  Menneskesøn  til  vort  ideal  -  det  eneste  fuldkomne 
menneske,  som  nogen  sinde  har  gået  på  jorden." 

„Største  eksempel  på  ædelhed 

Gudlignende  i  natur 

Fuldkommen  i  sin  kærlighed 

Vor  Forløser 

Vor  Frelser 

Vor  evige  Faders  ubesmittede  Søn 

Lyset,  Livet  og  Vejen." 

(David  O.  McKay,  Improvement  Era,  juni  1951, 
s.  478). 

Jeg  elsker  ham  af  hele  min  sjæl. 

Jeg  vidner  ydmygt  om,  at  han  er  den  samme  kærlige  og 
barmhjertige  Herre  i  dag,  som  da  han  vandrede  på  de  støve- 
de veje  i  Palæstina. 

Han  er  nær  sine  tjenere  på  denne  jord.  Han  bekymrer  sig 
for  og  elsker  hver  eneste  af  os  i  dag.  Dette  kan  I  være  forsik- 
rede om. 

Han  lever  i  dag  som  vor  Herre,  vor  Mester,  vor  Frelser, 
vor  Forløser  og  vor  Gud. 

Må  Gud  velsigne  os  alle  til  at  tro  på  ham,  acceptere  ham, 
tilbede  ham  og  fuldt  ud  stole  på  ham  samt  følge  ham,  er  min 
ydmyge  bøn.  □ 


Tilpasset  fra  en  tale  ved  oktoberkonferencen  1983. 


FORSLAG  TIL  SAMTALEEMNER 
FOR  HJEMMELÆRERE 


1.  Et  grundlæggende  princip  i  vor 
religion  er  tro  på  Herren  Jesus 
Kristus. 

2.  De,  som  har  tro  på  ham,  møder 
fremtiden  med  mod,  håb  og  opti- 
misme. 

3.  Jesus  er  på  enestående  måde  kvali- 
ficeret til  at  give  os  styrke  og  tillid, 
fordi  han  er  Skaberen,  Guds  Søn  med 
guddommelig  magt,  vor  Forløser  ved 
sin  uforlignelige  forsoning,  opstandel- 
sens ophav,  vort  store  eksempel  i 
alle  ting,  Talsmanden,  vor  under- 
fulde rådgiver,  vor  Formidler  og 
Dommer. 

4.  Tro  på  Herren  er  at  have  fuld- 
kommen tillid  til  hans  magt,  intel- 
ligens og  kærlighed. 

5.  Herrens  evangelium  virker  kun,  når 
det  anvendes  i  vort  liv. 

MORMONOTE 


LAD  MESTEREN  VÆRE  DIN  LÆRER 


(SE    MATTÆUS    5-7) 

JULEMINDER 


e  bedste  ju- 
legaver kan 
ikke  pakkes 
ind  i  papir. 
Der  er  ingen  forret- 
ninger, der  sælger  dem. 
De  findes  i  de  julemin- 
der, som  gør  hele  året  ly- 
sere og  får  os  til  at  være 
bedre  mennesker  i  marts 
og  august  og  oktober.  På 
disse  sider  fortæller  fem 
af  Kirkens  ledere  om 
deres  juleminder. 

DETTE  FOTO  AF 
FAMILIEN  BENSON 
FRA  1944  VAR  I  EN 
AVIS  I  SALT  LAKE 
CITY.  JULEN  SAM- 
MEN MED  HELE 
FAMILIEN  FÅR 
PRÆSIDENT  BENSON 
TIL  AT  TÆNKE  PÅ 
SINE  BARNDOMS- 
MINDER OM  FAMILIE- 
JULEN PÅ  GÅRDEN. 


En  glædelig  genforening 


PRÆSIDENT  EZRA   TAFT   BENSON 


Efter  min  afløsning  fra  min  første  mission  i  1923 
kom  jeg  juleaften  hjem  til  Whitney  i  Idaho.  Det 
var  en  glædelig  genforening  med  mine  ti  brødre 
og  søstre,  og  især  med  min  far  og  mor  i  et  hjem, 
der  var  så  tæt  på  idealet,  som  et  sidste  dages  helligt  hjem 
kunne  være. 

Far  og  mor  hængte  altid  en  strømpe  til  hvert  barn  på  sto- 
lene og  lagde  deres  små  gaver  på  eller  under  eller  tæt  ved 
hver  stol. 

Far  og  mor  inddrog  mig  i  deres  fællesskab  denne  juleaf- 
ten, hvilket  jeg  aldrig  glemmer,  og  vi  blev  oppe  hele  natten. 
Ja,  vi  gik  faktisk  slet  ikke  i  seng.  Vi  fyldte  strømperne,  efter 
at  vi  havde  været  oppe  på  kornloftet  og  andre  steder  på  går- 
den for  at  finde  de  gaver,  som  i  hemmelighed  var  blevet 
gemt  af  vore  hengivne  og  elskede  forældre.  Det  varede  en 
stor  del  af  natten.  Resten  af  natten  tilbragte  vi  med  at  tale 
sammen.  Far  og  mor  fortalte  mig  om  hvert  barns  udvikling, 
mens  jeg  havde  været  hjemmefra,  og  jeg  berettede  om  min 
vidunderlige  30  måneder  lange  mission  til  De  Britiske  Øer 
og  svarede  på  deres  spørgsmål.  Det  var  en  vidunderlig 
aften.  Min  kærlighed  til  mine  forældre  havde  aldrig  før 
været  så  stor,  som  den  var  denne  nat. 

Det  var  en  aftale,  at  børnene  skulle  stå  tidligt  op  julemor- 
gen. Jeg  husker  ikke  tidspunktet,  men  jeg  tror,  det  var  kl. 
5:00.  De  skulle  alle  gå  ud  i  køkkenet,  mindes  jeg,  og  få  et  glas 
mælk  og  et  stykke  brød  med  smør  og  honning,  før  de  kom 
ind  i  stuen  for  at  få  alle  godterne  i  deres  strømper  og  nyde 
spændingen  ved  at  få  deres  gaver  fra  julemanden.  Det  var 
en  lykkelig  morgen.  Jeg  kunne  ikke  holde  tårerne  tilbage, 
da  jeg  med  stolthed  så  mine  seks  brødres  og  fire  søstres  re- 
aktion og  mine  gode  forældres  kærlige  udtryk,  da  de  så 
deres  børn  glæde  sig  over  juleånden  og  følte  den  enhed,  som 
var  til  stede  i  vores  familiekreds. 

Første  gang  udgivet  i  New  Era,  december  1988 

En  „solskins"-jul 

ÆLDSTE     L.TOM     PERRY 
DE     TOLVS     KVORUM 


For  mange  år  siden  var  jeg,  ved  afslutningen  af  en 
frygtelig  krig,  en  del  af  besættelsestropperne  i  et 
fremmed  land.  Det  varede  ikke  længe,  efter  at  vi 
var  ankommet  til  dette  land,  før  vi  følte  en  stor 
kærlighed  og  omsorg  for  det  folk,  vi  skulle  passe  på.  Dette 
gjaldt  især  de  unge,  børnene. 

Mange  gange  greb  vi  dem  i  at  gennemsøge  vores  affalds- 
spande for  at  finde  mad,  så  de  kunne  holde  sig  selv  i  live. 
Dette  rørte  os  dybt,  og  vi  fik  et  ønske  om  at  gøre  noget  mere 
for  at  hjælpe  dem.  Vi  indsamlede,  hvad  vi  kunne  af  penge  og 
fandt  en  lokal  religiøs  gruppe,  som  var  villig  til  at  åbne  et 
børnehjem  for  dem.  Vi  brugte  så  meget  af  vores  tid  som  mu- 
ligt for  at  forbedre  faciliteterne  og  give  dem  de  midler  til 
driften,  de  skulle  bruge. 

Da  julen  nærmede  sig,  sendte  vi  breve  hjem  til  vore  fami- 
lier og  bad  dem  om,  at  de  i  stedet  for  at  sende  julegaver 
til  os,  ville  sende  legetøj  til  børnene  på  børnehjemmet. 
Vore  familiers  reaktion  var  overvældende!  Der  kom 
dagligt  legetøj  hjemmefra. 

Vi  fandt  et  træ,  der  kunne  bruges  som  juletræ,  men 
vi  havde  ikke  noget  rigtigt  pynt  til  det.  En  dame  viste 
os,  hvordan  man  laver  små  fugle  ved  at  folde  papir- 
stykker, og  disse  blev  den  største  del  af  vores  juletræ- 
spynt. Gaverne  var  hovedsageligt  indpakket  i  gamle 
numre  af  avisen  Stars  and  Stripes.  Jeg  glemmer  aldrig 
denne  juleaften  med  disse  børn.  Jeg  er  sikker  på,  at 
mange  af  dem  aldrig  havde  set  et  juletræ  i  hele  deres 
liv. 

Vi  sang  julesalmer  for  dem,  men  vi  var  ikke  særlig  gode  til 
det.  De  havde  øvet  sig  i  ugevis,  så  de  kunne  synge  en  sang  på 
engelsk  for  os.  Det  var  ikke  en  julesang,  men  den  var  smuk. 
De  sang  „You  Are  My  Sunshine".  Vi  var  dybt  rørte  over 
børnene  denne  juleaften,  især  da  de  åbnede  de  gaver,  vore 
familier  havde  sendt.  Jeg  tror  ikke,  at  der  var  mange,  der 
havde  haft  legetøj  i  årevis. 

Det  er  en  jul,  jeg  aldrig  glemmer,  fordi  vi  lærte  den  sande 
betydning  af  disse  helligdage  at  kende.  Den  største  glæde,  vi 
kan  få  her  i  livet,  er  at  give  -  at  bringe  en  smule  glæde  og 
lykke  ind  i  en  andens  liv. 


ÆLDSTE  PERRY  VAR  I  HÆREN  UNDER 
KRIGEN.  I  JULEN  TOG  HAN  OG  HANS 
VENNER  SIG  AF  FORÆLDRELØSE  BØRN. 
OG  DE  GAV  AFKALD  PÅ  DERES  GAVER, 
SÅ  BØRNENE  KUNNE  FÅ  LEGETØJ. 

Bedstefar  mindes 

ÆLDSTE      M.RUSSELL     BALLARD 
DE     TOLVS     KVORUM 


Et  af  de  bedste  minder,  jeg  har,  fra  da  jeg  var  lille, 
er  min  bedstefar  og  bedstemor  Ballards  årlige 
besøg  julemorgen  i  vort  hjem  på  Butler  Avenue 
i  Salt  Lake  City.  Melvin  J.  Ballard  døde,  da  jeg 
var  10  år  gammel. 

Jeg  vidste,  at  min  bedstefar  Ballard  var  en  betydningsfuld 
mand  i  Kirken,  men  jeg  vidste  ikke,  hvad  det  betød  at  være 
Herren,  Jesu  Kristi  apostel.  For  mig  var  han  bedstefar  Bal- 
lard, og  det  var  nok  for  mig  til  at  glæde  mig  meget  til  hans 
besøg  i  vort  hjem,  især  julemorgen. 

Jeg  husker  især  en  bestemt  julemorgen,  kun  et  eller  to  år 
før  bedstefar  Ballard  døde.  Min  far  og  mor  havde  givet 
bedstefar  og  bedstemor  et  nyt  sæt  kufferter.  Denne  julegave 
syntes  for  mig  så  passende,  fordi  det  var  som  om,  at  bedste- 
far altid  rejste  og  aldrig  var  hjemme. 

Når  jeg  ser  tilbage  på  disse  særlige  julemorgener  sammen 
med  bedstefar  og  bedstemor  Ballard,  giver  det  mig  gode 
minder,  især  da  jeg  nu  selv  er  medlem  af  De  Tolvs  Råd  og 
har  en  ny  og  dybere  påskønnelse  for  disse  særlige  julemor- 
gener med  mine  bedsteforældre.  Jeg  håber,  når  mine  bør- 
nebørn nu  kommer  for  at  besøge  mig  og  jeg  besøger  dem,  jeg 
kan  skabe  minder  for  dem,  som  vil  leve  længe  efter  at  jeg  er 
borte. 


ÆLDSTE  BALLARD  HOLDER  MEGET  AF  MINDERNE 
OM  JULEMORGENENS  BESØG  AF  BEDSTEFAR, 
ÆLDSTE  MELVIN  J.  BALLARD,  SOM  VAR  MEDLEM 
AF  DE  TOLV  APOSTLES  KVORUM. 


■         ■  I      ;! 

UNDER  ÆLDSTE  PARA- 
MORES  OG  HANS  FA- 
MILIES FØRSTE  JUL  1 
MISSIONEN  I  BRUSSEL  I 
BELGIEN  TOG  DE  NOGLE 
AF  DERES  TING  OG  EN 
JULEKASSE  MED  KØB- 
MANDSVARER OG  GAV 
DET  TIL  EN  TRÆNGENDE 
FAMILIE.  DE  FØLTE 
ÅNDEN  VED  AT  GIVE 
SOM  ALDRIG  FØR. 


.....  ....  ...    ......  .    ... 


En  endnu  større  gave 

ÆLDSTE     JAMES      M.PARAMORE 
DE     HALVFJERDS'      PRÆSIDIUM 


or  flere  år  siden  havde  vores  familie  det  privileg- 
ium at  være  på  mission  i  Belgien  og  Frankrig.  Vi 
havde  seks  små  børn,  deriblandt  en,  der  var  helt 
lille  og  født  der.  Før  jul  havde  vi  skrevet  hjem 


efter  noget  tøj  og  nogle  julegaver  til  børnene.  Det  kom  ikke 
i  tide  før  jul,  som  vi  havde  håbet. 

Da  vi  juleaften  sammen  sad  og  læste  i  Det  Nye  Testamente 
om  Frelserens  fødsel,  var  der  en  lidt  trist  følelse,  fordi  der 
ikke  var  så  mange  gaver.  Men  da  vi  læste  om  den  gave,  vor 
himmelske  Fader  gav  os,  sin  elskede  Søn,  Jesus,  gik  det  op 
for  os,  at  der  var  mange  i  vores  omegn,  der  havde  brug  for 
hjælp.  Vi  samlede  hurtigt  nogle  af  vore  ejendele  og  en  jule- 
kasse med  købmandsvarer  og  tog  hen  til  en  af  disse  familier. 

Da  vi  sad  i  den  lille  lejlighed  og  begyndte  at  synge  julesal- 
mer, var  vi  glade  som  aldrig  før.  Vi  følte  ånden  ved  at  give, 
vi  følte  den  ånd,  som  de  der  modtog  havde,  og  vi  følte  vor 
himmelske  Faders  ånd.  Vi  tog  hjem  igen  denne  juleaften 
med  en  endnu  større  gave  end  de  gaver,  vi  havde  ventet 
hjemmefra.  Den  eneste  virkelige  gave  er  i  sandhed  at  give  af 
sig  selv 

HVERT  AR 
MØDES  SØSTER 
KAPPS  FAMILIE 
FOR  AT  FEJRE 
FRELSERENS 
FØDSEL  OG 
ATTER  FORPLIG- 
TE SIG  TIL  AT 
LEVE  I  OVER- 
ENSSTEMMELSE 
MED  HANS  LIV  OG 
LÆRDOMME. 


Klokken  ringer  stadig 

ARDETH      G.KAPP 

PRÆSIDENT     FOR      UNGE      PIGERS 

HOVEDBESTYRELSE 


or  mange  år  siden  lige  før  jul  tog  min  niece,  Shel- 
ly,  sin  mors  hånd  og  spurgte  alvorligt:  „Er  det  i 
orden,  hvis  jeg  tror  på  julemanden  endnu  et 


ar 


?" 


Siden  denne  mindeværdige  begivenhed  for  mange  år 
siden  har  vi  i  vores  familie  fået  en  tradition.  Hvert  år  samles 
vi  juleaften  omkring  juletræet.  Med  dæmpet  lys  og  med 
ilden  i  kaminen,  stiller  vi  atter  dette  spørgsmål:  „Er  det  i 
orden,  hvis  vi  tror  endnu  et  år?"  -  ikke  alene  på  barndom- 
mens traditioner  med  julemanden,  men  endnu  vigtigere  på 
budskabet  om  vor  Herre  og  Frelser,  Jesus  Kristus,  hvis  fød- 
selsdag vi  fejrer.  Tror  vi  på  hans  mission,  hans  forsoning, 
hans  opstandelse?  Tror  vi  på  hans  indbydelse  til  at  komme 
og  følge  ham? 

Selvfølgelig  forpligter  vi  os  ikke  kun  for  et  år.  Vi  har  lovet 
altid  at  følge  Frelseren.  Men  vi  lever  livet  en  dag,  en  uge,  en 
måned  et  år  ad  gangen,  og  julen  er  en  årstid,  hvor  vi  kan  fo- 
kusere på  det  år,  der  kommer,  og  atter  bekræfte,  at  vi  følger 
ham. 

Efter  samtalen  og  forpligtelsen,  læser  en  eller  anden  højt 
fra  Chris  Von  Allsburgs  historie,  The  Polar  Express,  der 
fortæller  om,  hvordan  de,  som  har  tro,  altid  kan  høre  en 
klar  lyd  fra  en  sølvklokke. 

Efter  historien  får  vi  hver  en  lille  ny  klokke  på  et  rødt  sa- 
tinbånd, som  vi  skal  bære  om  halsen  hele  julen.  Vi  betragter 
dens  klare  ringen  som  et  vidnesbyrd  og  en  forpligtelse  til,  at 
vi  virkelig  tror  og  stræber  efter  at  leve  efter  det,  vi  tror  på, 
endnu  et  år.  Når  ilden  brænder  ud  i  kaminen,  læser  vi  den 
vidunderlige  beretning  om  julen  i  Bibelen,  hvor  Lukas  for- 
tæller om  Frelserens  fødsel,  som  blev  bekendtgjort  af  en 
engel:  „Thi  eder  er  i  dag  en  frelser  født  i  Davids  by;  han  er 
Kristus,  Herren!"  (Luk.  2:11),  og  vi  tror.  □ 

Den  5-årige  Wesley  Larsen 
fra  Layton  i  Utah  ligger  i 
sin  hospitalsseng  for  at 
blive  rask,  efter  at  han  er 
kommet  slemt  til  skade  med  sit  ben. 
Han  er  omgivet  af  balloner,  god  be- 
dring-kort og  store  legetøj  sdyr.  Men 
det,  han  holder  mest  af,  er  en  lille, 
hjemmelavet,  brun  bamse.  Denne 
bamse  fik  han  af  ambulancefolkene. 
Men  Wesley  ved  ikke,  at  bamsen  er  en 
gave  fra  de  unge  piger  i  West  Point  stav 
i  Utah. 

Wesley  fortæller  om  ambulancefol- 
kene, som  kørte  ham  i  ambulance  til 
hospitalet  og  som  gav  ham  den  lille 
bamse,  fordi  han  var  så  „tapper".  I 
løbet  af  de  uger  han  tilbragte  i  stræk, 
for  at  gøre  benet  rask,  var  bamsen  ald- 
rig fjernt  fra  ham. 

Denne  trøstende  bamse  var  et  resul- 
tat af  et  projekt,  som  var  organiseret  af 
Micki  Adams,  præsidentinde  for  Unge 
Piger  i  West  Point  stav,  og  Annice 
Nixon,  hendes  andenrådgiver.  Efter  at 
de  i  avisen  havde  læst  om  et  lignende 
projekt  et  andet  sted,  talte  de  med  poli- 
timester K.  D.  Simpson  fra  deres  loka- 
le politistation,  om  den  idé,  at  give 
bamser  til  ambulancefolkene  og  patru- 
ljeenhederne  i  deres  område. 

Bamserne  ville  gøre  nytte,  fortalte 
politimester  Simpson  dem,  fordi  der  er 


involveret  børn  i  omkring  45%  af  alle 
opringninger  til  hans  station. 

Da  de  unge  piger  ved,  hvor  bange 
børn  bliver,  når  de  bliver  konfronte- 
ret med  en  politibetjent  eller  en  ambu- 
lancemand, besluttede  de,  „at  give 
børnene  noget,  der  kunne  aflede  deres 
tanker  fra  smerterne,"  fortæller  sø- 
ster Adams.  „Vi  ville  gerne  give  dem 
noget,  de  kunne  holde  om  og  elske." 

Derfor  begyndte  arbejdet  ved  et 
stavsmøde  for  Unge  Piger  med  at  klip- 
pe, sy  og  udstoppe  samt  færdiggøre 
mere  end  200  bamser. 

Lori  Ellsworth,  en  bikubepige  sagde: 
„Den  første  bamse,  jeg  lavede,  var 
svær  at  lave,  indtil  jeg  blev  vant  til  det. 
Men  det  var  al  besværet  værd,  fordi 
den  kunne  hjælpe  en  eller  anden  med 
at  glemme  sin  smerte." 

Der  blev  faktisk  lavet  90  bamser  den 
aften.  Pigerne  tog  nogle  af  de  ufærdige 
bamser  med  hjem  for  at  gøre  dem  fær- 
dige. 


DA  EN  GRUPPE  UNGE 
PIGER  FORÆREDE  BAM- 
SER FOR  AT  HJÆLPE 
BØRN,  DER  ER  OFRE 
FOR  ULYKKER,  FANDT 
DE  UD  AF,  AT  DET,  DE  I 
VIRKELIGHEDEN  GAV, 
VAR  KÆRLIGHED. 


»: 


NICOLE  VISER  DEN  BAMSE, 
HUN  HAVDE  HOS  SIG,  FRA 
ULYKKESTIDSPUNKTET  TIL 
HUN  BLEV  OPERERET.  DE 
BLØDE  BAMSER  KOMMER  1 
SANDHED  TIL  UNDSÆTNING, 
NÅR  ET  BARN  HAR  SMERTER 
ELLER  ER  BANGE. 


Bamserne  er  20  cm  høje  og  bliver 
lavet  af  stofrester,  som  nogle  medlem- 
mer af  staven  forærer.  Andre  medlem- 
mer forærer  materiale  til  udstopning 
af  bamserne. 

Politiet  modtog  100  af  bamserne.  De 
andre  100  blev  givet  til  det  lokale  ho- 
spital, hvor  de  blev  hængt  på  juletræet, 
så  de  små  patienter  selv  kunne  vælge 
sig  en. 

Når  ambulancefolkene  eller  politiet 
bliver  kaldt  ud  i  forbindelse  med  et 
barn  under  10  år,  giver  de  barnet  en 
bamse.  Det  er  blevet  en  regel. 

Politimester  Simpson  fortæller: 
ambulancefolkene  havde  kun  givet 
bamserne  ud  et  par  gange,  før  de  så, 
hvor  effektive  de  var,  når  de  skulle  be- 
rolige børn.  Nu  sætter  ambulancefol- 
kene og  betjentene  deres  lid  til  bamser- 
ne, når  de  arbejder  med  børn." 

Det  er  imidlertid  ikke  kun  små  børn, 
der  har  været  de  eneste  modtagere. 
Ambulancefolkene  gav  engang  en 
bamse  til  en  80-årig  kvinde,  som  havde 
haft  en  hjerneblødning.  „Det  var  det 
eneste,  der  beroligede  hende,"  fortæl- 
ler politimester  Simpson.  „Hun  ville 
ikke  give  slip  på  bamsen." 

Politimester  Simpson,  som  også  un- 
dertiden flyver  med  ambulancefly, 
ved  af  egen  erfaring,  hvor  effektive 
bamserne  kan  være,  når  det  drejer  sig 
om  børn.  Den  12-årige  Nicole  Wallace 
måtte  flyves  med  helikopter  fra  et  ho- 
spital til  et  andet.  Hun  havde  indre 
blødninger  på  grund  af  en  skadet  nyre 


og  lever  fra  en  trafikulykke.  Hun  næg- 
tede at  give  slip  på  bamsen  på  noget 
tidspunkt  under  overførslen  fra  hospi- 
tal til  helikopter  til  hospital.  Hun  gav 
endelig  slip  på  bamsen,  lige  før  hun 
skulle  på  operationsbordet. 

Når  Nicole  taler  om  ulykken,  siger 
hun:  „Bilen  blev  slemt  smadret,  og  am- 
bulancefolkene måtte  tage  bagsædet 
ud,  før  de  kunne  løfte  mig  ud  af  bagru- 
den. Da  de  lagde  mig  i  ambulancen, 
gav  de  mig  denne  søde,  lille  bamse," 
sagde  Nicole.  „Den  hjalp  mig  med  ikke 
at  være  bange.  Jeg  holdt  den  hos  mig, 
så  det  ikke  gjorde  så  ondt.  På  hospita- 
let var  den  lige  ved  siden  af  mig  i  min 
seng." 

Jennifer  Techmeyer,  en  bikubepige, 
siger:  „Jeg  synes,  at  det  var  virkelig 
dejligt  at  lave  noget,  man  kunne  give  i 
ambulancen  til  børn.  Men  det  var 
endnu  bedre  at  få  lov  til  at  give  vores 
kærlighed  til  dem."  □ 

DU  ER  MIN  BROR 

JORGE       VALBUENA 


Da  han  kom  ind  på  ho- 
spitalets skadestue, 
var  han  blot  én  blandt 
mange  hjemløse.  Hans 
magre,  sammenfaldne  legeme,  der 
var  dækket  med  sår,  haltede  lang- 
somt fremad.  Hans  blinde  øjne  stir- 
rede udtryksløst  ind  i  hans  egen 
mørke  verden.  Den  frastødende 
lugt,  der  kom  fra  hans  dårligt  klædte 
legeme,  var  nok  til  at  holde  enhver 
langt  borte  fra  ham.  Men  som  læge 
var  det  mit  arbejde,  så  jeg  bad  ham 
om  at  følge  med  mig. 

Da  jeg  undersøgte  ham,  fortalte 
han  mig  atter  og  atter,  at  han  var  syg 
og  havde  brug  for  hjælp.  Efter  at 
have  beskrevet  sine  symptomer, 
mumlede  han  afvisende: 

„Jeg  har  ingen  familie  og  intet 
hjem,  hvor  jeg  kan  sove  eller  spise." 

Jeg  følte  omsorg  for  ham  -  der  var 
så  mange  som  ham.  Men  hvad  kunne 
jeg  gøre? 

Da  jeg  behandlede  ham,  talte  vi 
om  Gud.  Han  forstod  betydningen 
af  Jesu  Kristi  lærdomme  og  vort 
behov  for  dem.  Han  udtrykte  dog, 
at  han  havde  svært  ved  at  forstå 
folk,  som  siger,  at  de  tror  på  Gud, 
men  ikke  viser  omsorg  og  barm- 
hjertighed for  deres  næste.  Han 
havde  bekendte,  som  påstod,  at  de 
troede  på  Gud,  men  når  han  bad 
dem  om  mad,  ville  de  ikke  give  ham 
noget. 

Den  eneste  person,  som  havde  til- 


MALERI  AF  JAMES  J.  TISSOT 


MENS  JEG  TALTE 

MED  DEN  SULTNE, 

STAKKELS  BLINDE  MAND, 

BLEV  FRELSERENS 

LÆRDOMME  TIL 

VIRKELIGHED 

FOR  MIG. 


budt  at  hjælpe  ham,  var  en  kvinde, 
der  var  næsten  lige  så  fattig  som 
ham.  Hun  arbejdede  hårdt,  ved  at 
samle  og  sælge  gammelt  tøj  og  klude 
for  at  forsørge  sin  familie.  Hun  til- 
bød, at  han  kunne  bo  sammen  med 
dem  i  deres  lille  blikhytte.  Det  var 
småt,  der  var  fluer  og  rotter  -  men 
han  var  velkommen  der. 

Vi  gik  og  talte  sammen  i  tre  timer. 
Selv  om  hans  øjne  var  blinde,  var 
hans  hjerte  det  ikke.  Vi  talte  mest 
om  Gud.  Han  spurgte:  „Doktor,  tror 
du  på  Gud?"  Jeg  svarede  hurtigt: 
„Ja,  det  gør  jeg,  og  du  er  min  bror." 
Mit  svar  kom,  uden  at  jeg  tænkte 
over  det.  Men  da  jeg  sagde  det,  svul- 
mede ordene  i  mit  hjerte,  og  jeg  vid- 
ste, at  det  ar  sandt! 

Mens  vi  talte  sammen,  voksede 
min  kærlighed  til  ham.  Jeg  følte 
ærefrygt,  da  det  begyndte  at  gå  op 
for  mig,  hvad  det  betød  at  være  en 
bror.  Jeg  følte  taknemmelighed  for 
den  lektie,  jeg  fik  fra  en,  som  jeg 
ikke  mente,  havde  noget  at  give.  Jeg 
gav  ham  min  tid  og  lidt  mad,  men 
han  gav  mig  forståelse.  □ 


Jorge  Valbuena  er  medlem  af 
La  Paz  ward  i  Maracaibo  Sur  stav 
i  Venezuela. 

Jesus  blev  født  i  Betlehem,  men 
blev  senere  omtalt  som  Jesus 
fra  Nazaret,  hvor  han  boede 
som  barn.  Han  voksede  op  i 
Nazaret,  en  lille  landsby  i  en  dal  i  bjer- 
gene omkring  Galilæasøen.  Nazaret 
var  en  fattig  by,  uden  velstand,  uden 
respekterede  ledere  og  med  kun  få  ind- 
byggere. Da  den  unge  Jesus  voksede  op 
og  underviste,  blev  folket  „slået  af  for- 
undring over  hans  lære,  thi  han  talte 
med  myndighed"  (Luk.  4:32). 

De,  der  så  og  hørte  ham,  blev  ikke 
blot  forundrede,  men  også  skræmte, 
forvirrede  og  forbløffede  over  hans  liv 
og  bedrifter.  De  var  tilbøjelige  til  ind- 
byrdes at  tale  om  hans  usædvanlige 
evner,  opførsel  og  baggrund. 

Natanael,  en  af  Jesu  disciple,  „sagde 
til  (Filip):  .Kan  noget  godt  være  fra  Na- 
zaret?' Filip  siger  til  ham:  ,Kom  og 
se!'"  (Joh.  1:46).  Svaret  dengang  og  i 
dag  er:  Hvis  du  ønsker  at  kende  Jesus, 
så  kom  og  se. 

Ordet  kom  betyder  at  bevæge  sig  hen 
til  eller  nærme  sig.  At  se  er  at  opfatte 
med  øjnene  eller  få  kendskab  til  eller 
være  opmærksom  på. 

DER  KOM  NOGLE 
VISMÆND  FRA  ØSTER- 
LAND TIL  JERUSALEM 
OG  SPURGTE:  „HVOR 
ER  JØDERNES  NYFØDTE 
KONGE?" 

I  Lukas  læser  vi: 

„Og  hun  fødte  sin  søn,  den  førstefød- 
te, og  svøbte  ham  og  lagde  ham  i  en 
krybbe,  thi  der  var  ikke  plads  til  dem 
i  herberget. 

I  den  samme  egn  var  der  hyrder,  som 
lå  ude  på  marken  og  holdt  nattevagt 
over  deres  hjord. 

Og  en  Herrens  engel  stod  for  dem,  og 
Herrens  herlighed  strålede  om  dem, 
og  de  blev  grebet  af  stor  frygt. 

Men  engelen  sagde  til  dem:  ,Frygt 
ikke;  thi  se,  jeg  forkynder  eder  en  stor 
glæde,  som  skal  være  for  hele  folket. 

Thi  eder  er  i  dag  en  frelser  født  i  Da- 
vids by;  han  er  Kristus,  Herren! 

Og  dette  skal  være  jer  et  tegn:  I  skal 
finde  et  barn  svøbt  og  liggende  i  en 
krybbe.' 

Og  i  det  samme  var  der  med  engelen 
en  mangfoldig  himmelsk  hærskare, 
som  lovpriste  Gud  og  sagde: 

,Ære  være  Gud  i  det  højeste!  og  på 
jorden  fred  i  mennesker,  der  har  hans 
velbehag!' 

Og  det  skete,  da  englene  havde  for- 
ladt dem  og  var  vendt  tilbage  til  Him- 
melen, sagde  hyrderne  til  hverandre: 
,Lad  os  dog  gå  til  Betlehem  og  se  det, 
som  dér  er  sket,  og  som  Herren  har 
kundgjort  os'"  (Luk.  2:7-15). 

Hyrderne  blev  indbudt  til  at  komme 
og  se.  De  så.  De  skælvede.  De  bar  vid- 
nesbyrd. De  glædede  sig.  De  så  ham 
svøbt  og  liggende  i  en  krybbe,  Freds- 
fyrsten. 

„Da  nu  Jesus  var  født  i  Betlehem  i 
Judæa,  i  kong  Herodes'  dage,  se,  da 


HYRDERNE  BLEV 

INDBUDT  TIL  AT  KOMME 

OG  SE.  DE  SÅ.  DE 

SKÆLVEDE.  DE  BAR 

VIDNESBYRD.  DE 

GLÆDEDE  SIG.  DE  SÅ 

FREDSFYRSTEN. 


kom  der  nogle  vismænd  fra  Østerland 
til  Jerusalem  og  spurgte: 

,Hvor  er  jødernes  nyfødte  konge?  thi 
vi  har  set  hans  stjerne  i  østen  og  er 
kommet  for  at  tilbede  ham"'  (Matt. 
2:1-2). 

For  verden  erklærer  vi  ydmygt: 
„Han  er  her.  Kom  og  se." 

I  denne  juletid  giver  jeg  jer  gaven, 
som  er  beslutsomhed  til  at  komme  og 


se. 


Nogle  vil  være  tilbøjelige  til  at  sige: 
„Jeg  er  fortabt."  „Min  situation  er 
umulig."  „Alle  er  ligeglade  med  mig." 

En  ung  mand,  som  havde  store  van- 
skeligheder og  var  meget  fortvivlet, 
sagde  for  nylig  til  mig:  „Det  er  i  orden, 
at  andre  har  en  glædelig  jul,  men  det 
gælder  ikke  mig.  Det  nytter  ikke  noget. 
Det  er  for  sent." 

Vi  kan  blive  væk  og  beklage  os.  Vi 
kan  blive  væk  og  pleje  vore  bekymrin- 
ger. Vi  kan  blive  væk  og  føle  selvmedli- 
denhed. Vi  kan  blive  væk  og  finde  fejl. 
Vi  kan  blive  væk  og  blive  bitre. 

Eller  vi  kan  komme  og  se!  Vi  kan 
komme  og  se  og  vide! 

Må  jeg  komme  med  nogle  få  forslag,  næste?  Jesus  fortalte  den  velkendte  Vi  har  brug  for  vedvarende  tro  for  at 

som  I  kan  overveje  i  denne  juletid  og  historie  om  den  barmhjertige  samarita-  forkynde  for  verden,  at  Jesus  lever  i 

alle  de  dage,  som  kommer?  ner  (se  Luk.  10:29-37).  Denbarmhjer-  dag,  at  han  er  vor  Frelser,  vor  ven, 

Undgå  selvtilfredshed,  selvretfær-  tige  samaritaner  kan  i  dag  være  den,  Guds  Søn,  og  at  hans  kirke  og  rige  er 
dighed,  hykleri  og  bedreværd  i  enhver  som  vil  være  ven  med  den  ensomme,  tilgængeligt  for  alle  i  dag.  Gud  lever, 
form.  På  grund  af  uheldig  opførsel  hos  den  generte,  med  mindretallet  og  dem,  Jesus  er  ét  med  Faderen.  Det  kræver 
mange,  er  bekendte  og  ikke-medlem-  som  stille  beder  om  gode  kammerater.  selvdisciplin  ikke  alene  at  vide,  men 
mer  tilbøjelige  til  at  spørge:  „Kan  Lad  os  øge  vores  vennekreds.  Lad  os,  også  at  forkynde  disse  sandheder.  Med 
noget  godt  komme  fra  den  eller  den  med  kærlighed  og  hensyntagen,  vinde  Guds  kærlighed  og  hjælp  er  alle  disse 
skole?  Kan  noget  godt  komme  fra  den  deres  venskab,  som  ikke  kan  lide  os,  ting  mulige,  og  de  vil  bringe  fred  og 
by?  Kan  noget  godt  komme  fra  den  eller  som  ikke  forstår  os.  Undgå  strid.  glæde  til  os  alle,  når  vi  kender  og  for- 
bydel? Kan  noget  godt  komme  fra  det  Indbyd  andre  til  at  lære  os  bedre  at  står  julens  virkelige  betydning.  Hvis  vi 
ward?  Kan  noget  god  komme  fra  det  kende.  Lad  vores  levemåde  og  eksem-  har  den  indstilling,  at  vi  „kommer  og 
hjem?"  pel  blive  bedre,  så  de  kan  „komme  og  ser",  gør  vi  det  muligt,  at  dyrebare 

Vores  svar  bør  være:  Kom  og  se.  se".  minder  og  højdepunkter  overskygger 

Kom  og  lær  os  at  kende.  Jeg  beder   om,   at   vor   himmelske  tab  og  nedture  i  vor  søgen  efter  det  glæ- 

Af  og  til  glemmer  vi  denne  sandhed:  Fader  vil  hjælpe  dig  og  mig  med  at  få  delige. 

„Vi  tror,  at  vi  må  gøre  godt  mod  alle"  gaven  „at  komme  og  se  ".  Må  han  hjæl-  Hvis  I  ønsker  at  elske  ham,  så  kom  og 

Hvor  venlige  er  vi  over  for  vore  nabo-  pe  os  med  at  beslutte  os  til  at  vide,  at  se.  Hvis  I  ønsker  at  kende  ham,  så  kom 

er?  Hvor  venlig  er  vi  over  for  ikke-  tro  og  at  forkynde,  at  Jesus  er  Kristus,  og  se. 

medlemmer?  Hvor  venlige  er  vi  over  kongernes  Konge  og  herrernes  Herre,  Jesus  fra  Betlehem  og  Nazaret  er  Fa- 
for  andre  i  skolen?  Det  andet  vigtige  vor  Frelser,  som  blev  født  i  Betlehem  i  derens  Enbårne  -  vor  Forløser,  vor 
bud  er  stadig:  „Elsk  din  næste  som  dig  ydmyge  omgivelser.  Hvor  han  blev  Frelser,  Kristus  Herren.  Jeg  forkyn- 
selv"  (Mark.  12:31).  født  eller  hvordan  omstændighederne  der    højtideligt    denne    sandhed    og 

Accept    af    andre    opnås     gennem  omkring  hans  fødsel  var,  er  uden  be-  bærer  mit  særlige  vidnesbyrd  i  Jesu 

kærlighedens  princip.  Hvem  er  min  tydning  i  forhold  til  det,  han  var.  Kristi  navn.  Amen.  □ 

JAREDITERNE 
FORLADER  BABEL 


Jared  og  hans  bror  var  retfærdige  mænd,  som  boede 
et  sted,  der  hed  Babel.  De  levede  hundreder  af  år  før 
nephiterne.  (Ether  1:32-33;  1  Mosebog  11:9) 


De  fleste  mennesker  i  Babel  var  onde.  De  byggede 
et  tårn  for  at  prøve  på  at  nå  himlen.  Herren  blev  vred 
og  forvirrede  deres  sprog,  så  de  ikke  kunne  forstå 
hinanden.  (1  Mosebog  11:4-7) 


Jared  bad  sin  bror  om  at  bede  Herren  om  ikke  at 
forvirre  deres  families  og  venners  sprog.  (Ether  1:34) 


Jareds  bror  bad,  og  Herren  besvarede  hans  bøn. 

Så  kunne  Jared,  hans  bror  og  deres  familie  og  venner 

stadig  forstå  hinanden.  (Ether  1:35-37) 


Herren  befalede  Jareds  bror  at  samle  sin  familie  og  sine 
venner  og  forlade  landet.  De  skulle  tage  deres  hjorde 
og  alle  slags  frø  med  sig.  (Ether  1:40-41) 

Herren  sagde,  at  han  ville  føre  jarediterne  til  et  udvalgt      Jareditterne  fangede  fugle  og  fisk,  som  de  tog  med  sig. 
land.  (Ether  1:42)  (Ether2:2) 


De  tog  også  sværme  af  honningbier  med  sig.  (Ether  2:3)     Jarediterne  rejste  ud  i  ørkenen.  Herren  talte  til  dem 

fra  en  sky  og  fortalte  dem,  hvilken  vej  de  skulle  gå. 
(Ether  2:5) 


Herren  sagde,  at  folk,  der  bor  i  det  forjættede  land,  skal      Da  jarediterne  kom  til  kysten,  slog  de  deres  telte  op. 
tjene  Gud,  da  de  ellers  vil  blive  udryddet.  (Ether  2:6-8)      De  blev  ved  kysten  i  4  år.  (Ether  2:13) 

DOLLY  HILDRETH 


EN  JULEGAVE 
TIL  JESUS 


elv  om  Pham  var  12  år  gammel,  skulle  han 
netop  til  at  fejre  sin  allerførste  jul.  Pham  og 
I  hans  familie  var  kommet  til  De  Forenede 
Stater  under  den  store  udflyvning  af 
flygtninge  fra  Vietnam.  Og  selv  om  der  var  sket  mange 
vidunderlige  ting  for  Phams  familie,  siden  de  kom, 
var  det  mest  vidunderlige  af  det  hele  dog  det,  at  de 
havde  tilsluttet  sig  Jesu  Kristi  Kirke  af  Sidste  Dages 
Hellige! 

Før  dette  havde  Pham  hørt  om  julen.  Han  var  ikke 
helt  sikker  på,  hvordan  julen  skulle  fejres,  men  han 
mente,  at  den  måske  blev  fejret  ligesom  Tet,  det  viet- 
namesiske nytår.  I  forbindelse  med  Tet  pyntede  alle 
deres  hjem  med  blomster,  spiste  dejligt  mad  og  skød 
fyrværkeri  af.  Da  så  missionærerne  kom  for  at  fortælle 
Phams  familie  om  Kirken,  lærte  han,  at  man  i  julen 
fejrer  Jesu  fødsel.  Han  blev  aldrig  træt  af  at  høre  sin 
lærer  i  Kirken  læse  juleberetningen.  Han  holdt  især  af 
at  høre  om  de  vise  mænd,  der  bragte  gaver  til  Jesus- 
barnet.  Pham  havde  besluttet,  at  han,  ligesom  de  vise 
mænd,  ville  give  Jesus  en  gave. 

Om  lørdagen  før  jul  holdt  Pham  sin  lillesøsters  hånd  i 
sin,  mens  de  gik  hen  til  busstoppestedet. 

Han  stak  sin  anden  hånd  dybt  ned  i  sin  frakkelom- 
me, hvor  hans  fingre  fandt  og  holdt  fast  om  fem 
1-dollar  sedler.  Han  havde  arbejdet  meget  hårdt  med  at 
skovle  sne  og  løbe  ærinder  for  at  tjene  pengene,  og  nu 
var  han  på  vej  til  stormagasinet  for  at  købe  en  særlig 
gave  til  Jesus. 

Selv  om  kulden  bed  i  Phams  næse  og  ører,  da  han  og 


Kim  Li  stod  af  bussen  og  gik  ned  ad  fortovet  med  høje 
snebunker  på  begge  sider,  var  hans  hjerte  varmt,  og 
han  havde  lyst  til  at  synge.  Snart  ville  sangen  ikke  blive 
indeni,  og  Phams  stemme  lød  klar  og  smuk  i  den  kolde 
luft.  Han  sang  alle  de  julesange,  han  kendte,  og  folk, 
der  gik  forbi,  vendte  sig  om  og  smilede. 

Snart  nåede  Pham  og  Kim  Li  stormagasinet.  Vinduer- 
ne skinnede  af  guld-  og  sølvglimmer  og  små  blinkende 
stjernelys.  Synet  var  så  blændende,  at  Pham  og  Kim  Li 
stod  helt  tryllebundet  et  øjeblik. 

Pham  kom  i  tanke  om  sin  vigtige  opgave,  førte  sin 
søster  ind  i  stormagasinet  og  begyndte  sin  søgen  efter 
den  rigtige  gave  til  Jesus.  Langsomt  gik  han  op  ned  ad 
gangene  og  kiggede.  Slips  og  sko  og  bøger  og  skjorter 
og  jakker  var  udmærket  til  far,  men  det  var  ikke  det 
helt  rigtige  til  Jesus.  Pham  så  på  diamanter  og  ure  og 
guldringe,  men  på  en  eller  anden  måde  ville  det  ikke 
være  godt  nok,  selv  hvis  Pham  havde  haft  penge  nok  til 
at  købe  dem.  Modløst  spekulerede  han  på,  hvordan  de 
vise  mænd  havde  været  i  stand  til  at  vælge  deres  gaver, 
guld,  røgelse  og  myrra. 

Pham  mærkede  et  ryk  i  sit  ærme.  Da  han  så  ned,  så 
han,  at  hans  lillesøster  var  meget  træt.  Pham  løftede 
hende  blidt  op  og  gav  hende  et  knus.  Han  bar  hende 
ind  i  stormagasinets  cafeteria  og  satte  hende  ved  et 
bord,  mens  han  hentede  noget  varmt  kakao  til  hende. 
Det  kostede  50  cents,  men  Pham  troede  ikke,  at  Jesus 
ville  have  noget  imod,  at  han  brugte  lidt  af  pengene  på 
Kim  Li. 

Efter  at  Kim  Li  havde  drukket  sit  chokolade  og  havde 

hvilt  sig  lidt,  besluttede  Pham  sig  til  at  gå  hen  i  en 
anden  forretning.  På  vejen  gik  de  forbi  en  handicappet 
mand,  der  sad  på  fortovet  og  tiggede.  Pham  havde  set 
mange  mennesker,  der  var  sårede  og  forkrøblede  under 
krigen,  og  han  havde  medlidenhed  med  manden.  Før 
det  helt  gik  op  for  Pham,  hvad  han  gjorde,  tog  han  en 
dollarseddel  op  af  sin  lomme  og  gav  den  til  tiggeren. 

Da  de  kom  hen  til  det  andet  stormagasin,  søgte  han 
atter  i  alle  gangene,  men  han  kunne  stadig  ikke  finde 
noget,  der  var  helt  rigtigt.  Pludselig  så  han  en  lille 
dreng,  som  var  faret  vild  og  som  græd.  Pham  tog  den 


lille  dreng  med  hen  til  en  af  vagterne,  som  kunne 
hjælpe  ham  med  at  finde  moderen.  Mens  de  ventede, 
købte  Pham  et  lille  stykke  legetøj  til  drengen  og  fortalte 
ham  nogle  historier. 

Det  var  ved  at  blive  sent,  og  Pham  og  Kim  Li  begynd- 
te at  gå  hjemad  uden  at  have  fundet  en  passende  gave 
til  Jesus.  De  standsede  et  øjeblik  for  at  se  en  tyk  mand 
med  hvidt  skæg.  Han  var  klædt  i  en  rød  dragt  og  denne 
glade  mand  ringede  med  en  klokke,  der  var  anbragt 
over  en  gryde,  hvori  folk  lagde  nogle  penge.  „Hvad  er 
det  til?"  spurgte  Pham.  Da  manden  sagde,  at  de  skulle 
bruges  til  at  købe  mad  til  de  fattige,  lagde  Pham  to  dol- 
lars i  gryden.  Han  vidste  alt  om,  hvad  det  ville  sige  ikke 
at  have  nok  mad. 

Da  Pham  stak  sin  hånd  tilbage  i  sin  frakkelomme, 
blev  han  chokeret  over  at  opdage,  at  han  kun  havde  en 
dollar  tilbage.  Hvad  har  jeg  gjort?  tænkte  han.  Det  var 
for  sent  at  tjene  flere  penge,  og  han  kunne  ikke  komme 
i  tanke  om  noget,  han  kunne  købe  for  en  dollar. 
Skuffet  tænkte  han  på  de  vise  mænd  og  deres  smukke 
gaver.  Han  havde  sådan  ønsket  sig  også  at  give 
Jesus  en  fin  gave!  Hvordan  kunne  han  gøre  det  nu? 
Da  de  nåede  deres  hjem,  løb  store  tårer  ned  ad 
Phams  kinder. 

„Hvad  er  der  i  vejen?"  spurgte  hans  mor,  da  hun 
blidt  holdt  hans  tårevåde  ansigt  i  sine  hænder.  Pham 
fortalte  hende  om,  hvor  gerne  han  ville  have  givet 
Jesus  en  gave,  ligesom  de  vise  mænd  havde  gjort  og 
om,  hvordan  han  havde  brugt  næsten  alle  sine  penge 
og  stadig  ikke  havde  købt  en  gave. 

„Jo,  det  har  du!"  sagde  hans  mor  med  et  blidt  smil. 
„Du  har  allerede  givet  ham  den  eneste  gave,  som  han 
virkelig  ønsker  -  dit  hjertes  kærlighed!" 

„Det  er  sandt,  at  jeg  har  kærlighed,  men  hvordan  har 
jeg  givet  ham  den?"  spurgte  Pham  undrende. 

„Kan  du  ikke  forstå  det?"  sagde  hans  mor  blidt.  „Du 
har  i  dag  givet  din  kærlighed  til  Kim  Li,  den  handicap- 
pede mand,  til  den  lille  dreng,  der  var  faret  vild,  til  de 
fattige,  så  de  kunne  få  mad.  Åh,  Pham,  du  har  givet 
meget!  Husker  du  ikke,  at  Jesus  sagde:  ,Hvad  I  har 
gjort  imod  en  af  mine  mindste  brødre  dér,  har  I  gjort 
imod  mig'?  (Matt.  25:40)  Pham,  du  har  givet  den  bedste 
af  alle  gaver  til  Jesus!" 

Phams  øjne  begyndte  at  lyse  af  glæde.  Han  tog 
den  sidste  dollar  op  af  lommen.  „Jeg  vil  give  denne  til 
biskoppen,"  sagde  han.  „Måske  vil  den  hjælpe  en  mis- 
sionær med  at  lære  andre  om  Jesus  og  om  evangeliet." 

Tefaf:  Mabel  Jones  Gabbott,  født  1910.  ©  1981  LDS 
Melodi:  Michael  Finlison  Moody,  født  1941.  ©  1981  LDS 
Oversættelse:  Sonja  Kristoffersen 

Denne  sang  kan  kopieres  til  ikke-kommerciel  brug  i  Kirken  eller  hjemme. 
Denne  notits  skal  medtages  på  alle  kopier. 

Lukas  2:4-16 
Mattæus  2:1-2 


FÆLLESTID 


Kom  til  Kristus 


LAUREL  ROHLFING 


il 


Jhi  om  I  vil,  at  jeg  skal  give  jer  en  plads  i  den  celestiale  verden, 
må  I  berede  jer  ved  at  gøre  det,  jeg  har  befalet  jer  og  fordret  af  jer 

(L&P  78:7). 


ii 


Mens  du  fejrer  julen,  vil  denne 
præsentation  hjælpe  dig  og  din  fa- 
milie med  at  huske  Jesus  og  hans 
kærlighed  til  jer.  Før  I  begynder, 
kan  forskellige  familiemedlemmer 
tegne  billeder  af  landskaber,  der 
skal  bruges  i  præsentationen  (brug 
evt.  billeder  fra  kirkebiblioteket, 
hvis  det  er  muligt).  Kostumer  og 
enkle  kulisser  kan  ligeledes  bruges 
for  at  dramatisere  det,  som  beskri- 
ves. Kombinér  eller  del  stykkerne, 
der  skal  siges,  afhængigt  af,  hvor 
mange  deltagere  der  er. 

Sang:  „Sov  lille  Jesus"  (se  side  7). 

Første  læser: 

Kom  til  Kristus  denne  jul. 

Kom  til  alles  Frelser. 

Kom,  gør  det,  han  har  bedt  jer 
gøre. 

Kom,  følg  ham,  hør  hans  kald. 

Anden  læser:  Da  Jesus  blev  født  i 
Betlehem,  kom  hyrderne  for  at  til- 
bede det  barn,  som  profeterne 
havde  vidnet  om,  skulle  komme  til 
verden. 

Tredje  læser:  „Men  englen  sagde 
til  dem: , Frygt  ikke;  thi  se,  jeg  for- 
kynder eder  en  stor  glæde,  som  skal 
være  for  hele  folket.  Thi  eder  er  i 


dag  en  frelser  født  i  Davids  by;  han 
er  Kristus,  Herren!'"  (Luk.  10-11). 

Fjerde  læser:  „Og  det  skete,  da 
englene  havde  forladt  dem  og  var 
vendt  tilbage  til  Himmelen,  sagde 
hyrderne  til  hverandre:  ,Lad  os  dog 
gå  til  Betlehem  og  se  det,  som  dér  er 
sket,  og  som  Herren  har  kundgjort 
os' "(Luk  2:15). 

Alle:  Og  de  kom  til  Kristus. 

Tredje  læser:  „Se,  da  kom  der 
nogle  vismænd  fra  Østerland  til  Je- 
rusalem og  spurgte:  ,Hvor  er  jøder- 
nes nyfødte  konge?  thi  vi  har  set 
hans  stjerne  i  østen  og  er  kommet 
for  at  tilbede  ham' "  (Matt.  2:1-2). 

Fjerde  læser:  „Og  se,  stjernen, 
som  de  havde  set  i  østen,  gik  foran 
dem,  indtil  den  kom  og  stod  over 
det  sted,  hvor  barnet  var.  Og  da  de 
så  stjernen,  fyldtes  de  af  en  meget 
stor  glæde"  (Matt.  2:9-10). 

Alle:  Og  de  kom  til  Kristus. 

Sang:  „Barn  Jesus  i  krybben" 
(Syng  med  mig,  F-l). 

Anden  læser:  Under  Jesu  jordiske 
mission  kom  mange  mennesker  for 
at  høre  ham  prædike  evangeliet  og 
se  ham  udføre  mirakler. 

Tredje  læser:  „Jesus  gik  omkring  i 


hele  Galilæa,  lærte  .  .  .  prædikede 
evangeliet  om  Riget  og  helbredte  al 
slags  sygdom  og  svaghed  blandt  fol- 
ket .  .  .  Og  store  folkeskarer  fulgte 
ham"  (Matt.  4:23,  25). 

Fjerde  læser:  Jesus  sagde:  „Kom 
hid  til  mig,  alle  I,  som  er  trætte  og 
tyngede  af  byrder,  og  jeg  vil  give  jer 
hvile"  (Matt.  11:28). 

Alle:  Og  de  kom  til  Kristus. 

Sang:  „Fortæl  mig  om  Jesus" 
(Syng  med  mig,  B-46). 

Anden  læser:  Den  opstandne 
Kristus  viste  sig  for  nephiterne  på 
det  amerikanske  fastland  og  bad 
dem  om  at  komme  til  sig. 

Tredje  læser:  „Stå  op  og  kom  hen 
til  mig,  så  I  kan  stikke  jeres  hænder 
i  min  side  og  føle  naglegabene  i 
mine  hænder  og  i  mine  fødder,  så  at 
I  kan  vide,  at  jeg  er  .  .  .  hele  jordens 
Gud,  som  har  lidt  døden  for  ver- 
dens synder"  (3  Nephi  11:14). 

Fjerde  læser:  „Og  da  alle  var 
kommet  frem  og  selv  havde  set  det, 
råbte  de  alle  som  med  én  stemme 
og  sagde:  Hosianna!  Velsignet  være 
den  allerhøjeste  Guds  navn!  Og  de 
faldt  ned  for  Jesu  fødder  og  tilbad 
ham"  (3  Nephi  11:16-17). 

Alle:  Og  de  kom  til  Kristus. 

Sang:  „Hosianna"  (Syng  med  mig, 
F-15). 

Første  læser:  Jesus  led  for  vore 
synder,  gav  sit  liv  og  opstod,  så  alle 
mennesker  overalt  kan  få  evigt  liv, 
hvis  de  blot  vil  komme  til  ham. 

Tredje  læser:  „Thi  se,  Herren, 
jeres  Forløser,  led  døden  i  kødet  og 
led  for  alle  mennesker,  for  at  alle 
mennesker  måtte  omvende  sig  og 
komme  til  ham"  (L&P  18:11). 

Anden  læser:  Jesus  Kristus  lever  i 
dag,  og  han  elsker  os.  Han  ønsker, 
at  vi  alle  skal  komme  til  ham,  så  vi 
kan  vende  tilbage  til  Himlen  og  leve 
sammen  med  ham  igen. 

Første  læser:  Jeg  kan  komme  til 
Kristus  ved  at  læse  skrifterne  og 
bede  til  vor  himmelske  Fader. 

Anden  læser:  Jeg  kan  komme  til 
Kristus  ved  at  følge  hans  eksempel 
og  ved  at  holde  hans  bud. 

Tredje  læser:  Jeg  kan  komme  til 
Kristus  ved  at  omvende  mig,  ved  at 
blive  døbt  og  ved  at  modtage  Hellig- 
ånden. 

Fjerde  læser:  Jeg  kan  komme  til 
Kristus  ved  at  tage  del  i  nadveren. 

Første  læser:  Jeg  kan  komme  til 
Kristus  ved  at  leve,  så  jeg  er  værdig 
til  at  modtage  templets  velsignelser. 

Sang:  „Frelseren  bød"  (Sange,  nr. 
94). 

Fjerde  læser:I  Mormons  Bog 
læser  vi:  „Ja,  kom  til  Kristus  og  bliv 
fuldkommen  i  ham"  (Moroni 
10:32). 

Første  læser:  Ja,  kom  til  Kristus 
denne  jul. 

Kom,  lær  af  ham  og  hans  kær- 
lighed. 

Kom  og  lær  at  blive  som  ham. 

Kom  og  ær  ham  i  det  høje. 

Sang:  „O,  kom  hver  en  trofast" 
(Sange,  nr.  171). 

ET  BUDSKAB  FRA  DET  FØRSTE  PRÆSIDENTSKAB 
TIL  ALLE  BØRN  I  HELE  VERDEN 


HJERTETS 
GAVER 


uletiden  er  en  glædelig  tid,  hvor  vi  især  min- 
des vor  kærlige  himmelske  Faders  gave  til  os, 
hans  Søn,  Jesus  Kristus.  Jesu  fødsel  blev  for- 
kyndt af  Herrens  engel  for  hyrderne,  som 
holdt  vagt  over  deres  flokke.  „Men  engelen  sagde  til 
dem: , Frygt  ikke,  thi  se,  jeg  forkynder  eder  en  stor 
glæde,  som  skal  være  for  hele  folket. 

Thi  eder  er  i  dag  en  frelser  født  i  Davids  by;  han  er 
Kristus,  Herren! 

Og  dette  skal  være  jer  et  tegn:  I  skal  finde  et  barn 
svøbt  og  liggende  i  en  krybbe.' 

Og  i  det  samme  var  der  med  engelen  en  mangfoldig 
himmelsk  hærskare,  som  lovpriste  Gud  og  sagde: 

,Ære  være  Gud  i  det  højeste!  og  på  jorden  fred  i  men- 
nesker, der  har  hans  velbehag!' 

Og  det  skete,  da  englene  havde  forladt  dem,  og  var 
vendt  tilbage  til  Himmelen,  sagde  hyrderne  til  hver- 
andre: ,Lad  os  dog  gå  til  Betlehem  og  se  det,  som  dér  er 
sket,  og  som  Herren  har  kundgjort  os.' 

Og  de  skyndte  sig  derhen  og  fandt  Maria  og  Josef  til- 
lige med  barnet,  som  lå  i  krybben"  (Lukas  2:10-16). 

Vor  himmelske  Fader  giver  os  mange  andre  værdiful- 
de gaver  -  kærlige  familier  og  venner,  de  talenter  og 


evner  vi  har  til  at  elske,  arbejde  og  lege.  Det  er  vigtigt 
at  udtrykke  vor  inderste  taknemmelighed  for  de  gaver, 
som  vi  får,  for  Herren  sagde  til  profeten  Joseph  Smith, 
at  „den,  der  modtager  alt  med  taknemmelighed,  skal 
blive  herliggjort"  (L&P  78:19). 

Nu  er  det  vores  tur  til  at  give,  og  gaver,  der  består  af 
din  tid,  dine  talenter  og  kærlighed,  er  af  størst  værdi. 
Det  er  den  slags  gaver,  som  er  varige. 

Kære  unge  venner,  hvorend  I  bor.  Vi  priser  jer  for 
jeres  godhed  og  for  jeres  ønske  om  at  hjælpe  og  dele 
med  dem,  I  færdes  iblandt.  Vi  ønsker,  at  I  skal  vide,  at 
vi  har  evig  kærlighed  til  jer,  og  vi  ønsker  oprigtigt,  at  I 
må  få  en  glædelig  jul. 


Det  Første  Præsidentskab 

Præsident  Ezra  Taft  Benson 

Præsident  Gordon  B.  Hinckley,  førsterådgiver 

Præsident  Thomas  S.  Monson,  andenrådgiver 

PRIS 
PROFETEN 


PAT  GRAHAM 


Joseph  Smith,  Herrens  profet  og  seer,  har  gjort  mere 

(Jesus  alene  undtaget)  for  menneskenes  frelse  i  denne  verden 

end  noget  andet  menneske,  der  nogensinde  har  levet  her 

(Lære  og  Pagter  135:3). 


ucy  Mack  Smith,  profeten  Joseph  Smiths 
mor,  nedskrev  følgende  om  hans  fødsel:  „Vi 
i  fik  en  søn,  som  vi  kaldte  Joseph  efter  hans 
I  far;  han  blev  født  den  23.  december  1805" 
(Joseph  Smiths  historie,  s.  46). 

Familien  Smith  følte,  at  de  fik  en  særlig  julegave, 
da  den  lille  Joseph  blev  født  dagen  før  juleaften.  De 
naboer,  der  kom  for  at  hjælpe  Josephs  mor,  glædede 
sig  sammen  med  dem. 

Da  Joseph  blev  født,  var  hans  ældste  bror,  Alvin, 
syv  år  gammel.  Hyrum,  den  næste  bror,  var  fem,  hans 
søster,  Sophronia,  var  to.  Familien  boede  i  Sharon  i 
Vermont  i  USA,  på  en  gård,  der  tilhørte  Solomon 
Mack,  Josephs  morfar.  Solomon  Mack  havde  været 
soldat  i  George  Washingtons  dage  og  havde  slået  sig 
ned  i  New  Englands  grænseland. 

Josephs  far,  Joseph  Smith  sen.,  var  en  velskabt 
mand,  omkring  1,90  meter  høj.  I  vintermånederne 
underviste  han  i  skolen,  og  om  sommeren  arbejdede 
han  på  gården.  Han  var  også  en  talentfuld  tømrer  og 


byggede  huse  og  lavede  stole.  Han  gravede  også 
brønde  og  byggede  stengærder. 

Josephs  mor,  Lucy  Mack  Smith,  var  en  god  mor  og 
lærer  for  sine  børn.  Hun  tjente  penge  til  familien  ved  at 
sy  duge  og  dekorere  dem  med  oliefarver.  Familien  fik 
9  børn,  selv  om  Ephraim  døde,  da  han  kun  var  7  dage 
gammel.  Forældrene  lærte  deres  børn  at  elske  Herren 
og  at  tro  på  Bibelen. 

I  dag  findes  et  monument  og  et  besøgscenter  der, 
hvor  profeten  blev  født.  Den  gyngestol,  hvori  Lucy 
Mack  Smith  sad  og  vuggede  sit  julebarn,  kan  ses  lige 
foran  ildstedet;  den  er  fra  deres  bjælkehytte.  Monu- 
mentet skal  hjælpe  os  med  at  huske  og  ære  profeten 
Joseph  for  at  have  gengivet  evangeliet  i  de  sidste 
dage. 

De  første  medlemmer  af  Kirken  mindedes  hans  fød- 
selsdag ved  at  fejre  den  på  festlig  måde.  Vi  kan  huske 
profeten  Joseph  Smiths  fødselsdag  og  vise,  at  vi  ærer 
og  beundrer  ham  ved  at  efterleve  de  principper,  han 
underviste  i.  □ 

ÆSKE  MED  KRYBBESPIL 


I  orestil  dig,  at  du  havde 
levet,  da  Jesus  blev  født! 
Tænk,  hvis  du  kunne 
have  kikket  ind  i  stalden 
og  set  det  lille  barn  i  krybben.  Hvor 
må  det  have  været  vidunderligt!  Du 
var  der  naturligvis  ikke,  men 
du  kan  lave  et  krybbespil  i  en  æske, 
som  du  kan  kikke  ind  i. 

For  at  lave  den,  har  du  brug  for 
en  æske  med  låg  (stor  nok  til  at  fi- 
gurerne kan  stå  op),  indpaknings- 
papir, saks  og  lim. 


1.  Dæk  ydersiden  af  æsken  og 
låget  med  indpakningspapiret. 

2.  Klip  to  runde  huller  til  lys  i 
låget  (se  illustrationen). 

3. 1  den  ene  ende  af  æsken  klip- 
pes et  hul  til  at  se  ind  ad  (se  illustra- 
tionen). 

4.  Tag  forsigtigt  siderne  ud  af 
bladet,  lim  dem  på  kraftigt  papir  og 
klip  dem  ud. 


5.  Stil  figurerne  i  æsken,  så  hyr- 
dernes hoveder  er  tættest  på  kikhul- 
let og  æslet  længst  væk  fra  kikhul- 
let, lim  dem  fast  (se  illustrationen). 
Lim  stjernen  på  i  den  fjerneste  ende 
af  æsken. 

6.  Læg  låget  på.  Kik  ind  og  se 
over  hyrdernes  skuldre. 


Fold  her 

ANDREAS' STJERNE 


KATHLEEN  M.  HAYS 


Andreas  fandt  den  skinnende 
stjerne  søndag  før  jul.  Han  spurgte 
mor:  „Hvor  hører  den  til?" 

„Jeg  tror,  jeg  ved  det,"  sagde 
hun.  „Prøv  om  du  kan  finde  ud  af, 
hvor  den  hører  til." 


Andreas  så  på  juletræet,  men 
stjernen  i  toppen  var  der  stadig. 
„Ved  du,  hvor  denne  stjerne  hører 
til?"  spurgte  han  far. 

„Jeg  tror,  jeg  ved  det,"  sagde  far. 
„Prøv  om  du  kan  finde  ud  af,  hvor 
den  hører  til." 

Han  spurgte  sin  storebror,  Søren:  „Godt,"  sagde  Andreas.  Han  luk- 

„Ved  du,  hvor  denne  stjerne  hører        kede  sine  øjne  tæt  i  og  tænkte.  Men 
til?"  han  kunne  ikke  finde  ud  af,  hvor 

„Jeg  tror,  jeg  ved  det,"  sagde  stjernen  hørte  til.  Han  gik  hen  for  at 

Søren.  „Prøv  om  du  kan  finde  ud  af,      lege  med  krybbespillet,  mens  han 
hvor  den  hører  til."  ventede  på  at  familie  aftenen  skulle 

begynde.  Da  han  prøvede  at  stille 
engelen  oven  på  stalden,  fik  han  en 
idé. 


Andreas  så  på  mors  ører  og  sagde 
så  til  sig  selv:  „Den  er  for  stor  til  at 
være  en  af  mors  øreringe." 


Da  familieaftenen  begyndte, 
spurgte  far:  „Er  der  nogen,  der  har 
noget  at  fortælle  os?" 

„Det  har  jeg,"  sagde  Andreas. 
Han  satte  stjernen  oven  på  stalden 
ved  krybbespillet.  „Det  er  her,  stjer- 
nen hører  til  -  lige  over  Jesusbar- 
net." 

BESØGSLÆRERINDEBUDSKAB 


IHUKOM  HAM  VED  AT  STUDERE 

SKRIFTERNE 


"Min  sjæl  fryder  sig  over  skrifterne, 
og  mit  hjerte  overvejer  dem  " 
(2Nephi4:15). 

Som  mor  til  tre  børn  under 
skolealderen  prøvede  Geri 
Brinley  at  efterleve  evangeli- 
et og  at  opdrage  sin  familie  i 
retfærdighed.  Men  hun  mente  ikke,  at 
hun  havde  tid  til  at  studere  skrifterne. 
„Hvad  har  Lehis  rejse  til  det  forjæt- 
tede land  at  gøre  med  mine  proble- 
mer?" tænkte  hun.  „Hvor  stod  det 
skriftsted  i  Mormons  Bog,  der  fortalte 
mig,  hvordan  jeg  skulle  få  en  stædig 
2-årig  til  at  blive  renlig  eller  få  en 
4-årig  til  at  samle  sit  legetøj  op?  Jeg  var 
sikker  på,  at  jeg  havde  mere  relevante 
gøremål  end  at  bekymre  mig  om,  hvem 
der  vandt  den  næste  krig  mellem  ne- 
phiterne  og  lamaniterne." 

Hendes  svar  kom,  da  hun  blev  kaldet 
til  at  være  lærerinde  i  Hjælpeforenin- 
gen og  undervise  i  åndelig  livsførelse. 
Da  hun  studerede  skrifterne  som  for- 
beredelse til  sin  lektie,  fandt  hun  ud  af, 
at  de  indeholdt  svarene  på  mange 
spørgsmål.  Hun  begyndte  at  lede  efter 
svar  i  skrifterne  på  spørgsmål  om  bør- 
neopdragelse. 

„Jeg  begyndte  at  læse  i  Mormons 
Bog  med  dette  formål  for  øje,"  mindes 
hun.  „Når  som  helst  jeg  fandt  noget  om 
forældre,  så  skrev  jeg  henvisningen 
ned  med  et  kort  notat.  Da  jeg  var  fær- 
dig, arrangerede  jeg  de  eksempler,  jeg 
havde  fundet,  efter  de  principper,  de 
belærte  om,  og  hvordan  jeg  kunne  an- 


vende hvert  enkelt  princip."  Skrifter- 
ne blev  en  vejledning  for  hende  i,  hvor- 
dan hun  skulle  opdrage  sine  børn  (se 
„Mormons  Bog  som  vejledning  for  for- 
ældre", Stjernen,  august  1989, 
s.  33). 

Når  vi  regelmæssigt  og  bønsomt  stu- 
derer skrifterne,  vil  Ånden  lede  os  til 
at  overveje  særlige  skriftsteder,  som 
kan  hjælpe  os  til  at  lære  og  komme  vi- 
dere. En  måde,  hvorpå  man  kan  be- 
gynde denne  proces  er  at  finde  ud  af, 
hvad  det  særlige  behov,  spørgsmål 
eller  problem  er  og  så  slå  henvisninger 
til  dette  emne  op  i  et  indeks  eller  i  et  bi- 
belleksikon. Dette  kan  hjælpe  os  med 
at  „anvende  al  hellig  skrift  på  os,  så  at 
den  kunne  blive  os  til  gavn  og  lærdom" 
(1  Nephi  19:23). 


ILLUSTRERET  AF  BETH  M.  WHITTAKER 

Skrifterne  kan  også  være  en  kilde  til 
trøst,  når  vi  har  prøvelser.  Hazel 
Hunts  mand,  Bill,  døde  kort  efter,  at 
han  havde  fået  en  velsignelse,  hvori 
der  blev  sagt,  at  han  ville  blive  hel- 
bredt, hvis  han  og  Hazel  havde  tro. 
Efter  hans  død,  spekulerede  Hazel  på, 
om  hun  ikke  havde  haft  tro  nok. 

„Fortæl  mig,  hvorfor  min  mand  blev 
taget  bort,"  bad  hun  sin  hjemmelærer. 
Han  slog  op  i  Lære  &  Pagter  42:48: 
„Den,  der  har  tro  til  at  blive  helbredt 
og  ikke  er  bestemt  til  at  dø,  skal  blive 
helbredt." 

„Der  var  svaret  på  mit  spørgsmål," 
siger  Hazel.  „Jeg  kunne  acceptere,  at 
det  var  Bills  tildelte  tid,  hvor  han  skul- 
le tilbage  til  sin  himmelske  Fader." 

Herren  er  ivrig  efter  at  inspirere, 
hjælpe  og  trøste  os.  Når  vi  bønsomt 
søger  og  overvejer  skrifterne,  vil  han 
give  os  glæde  og  fred  i  vort  liv  samt 
styrke  os  til  at  overvinde  vore  prøvel- 
ser. □ 

Forslag  til  besøgslærerinder 

1 .  Du  eller  den  søster,  I  besøger,  kan 
eventuelt  fortælle  om  en  oplevelse, 
hvor  I  blev  påvirket  ved  at  studere  i 
skriften. 

2.  Tal  om  nogle  måder,  hvorpå  vi  kan 

opbygge  en  vane,  der  går  ud 
på   at   studere   regelmæssigt  i 
skriften. 

(Se  mere  om  emnet  i  Familieaften, 
Idé-  og  håndbog,  s.  20-23,  206). 

ANITA      M.FEE 


Tegn  på 
håb 


Hun  var  genert.  Jeg  var  udadvendt.  Hvorfor 
fik  hun  så  al  opmærksomheden?  Dette 
spørgsmål  må  have  gået  gennem  mit  hoved 
millioner  af  gange  hver  søndag  i  mine  tidlige 
teenageår.  Donna  Gilliam  var  i  min  bikubeklasse.  Hun  var 
en  stille,  smuk  pige,  hvis  forældre  var  døve.  Derfor  kendte 
hun  tegnsprog  til  fuldkommenhed.  Alle  de  voksne  syntes,  at 
det  var  så  sødt.  Hun  oversatte  ved  Unge  Pigers  møder,  og 
mødrene  græd.  Hun  oversatte  ved  alt.  Og  alle,  undtagen 
jeg,  blev  tilsyneladende  dybt  rørt. 

Det  var  på  et  tidspunkt  i  mit  liv,  hvor  jeg  var  selvisk,  øn- 
skede opmærksomhed  og  ville  være  i  centrum.  Men  at  kon- 
kurrere med  Donna  var  umuligt.  På  sin  egen  tilbageholdne 
måde  fandt  hun  og  hendes  familie  en  særlig  plads  ved  vore 
møder  og  i  wardsmedlemmernes  hjerter.  Ikke  desto  mindre 
fortsatte  min  jalousi. 

En  måned  efter  min  14-års  fødselsdag  kom  min  mor  ud 
for  en  alvorlig  bilulykke.  Selv  om  hun  ikke  døde,  var  hun 
blevet  alvorligt  såret.  Hun  måtte  blive  på  hospitalet  i  stræk 
i  halvanden  måned.  Ulykken  skete  i  november,  og  det  gik 
snart  op  for  os,  at  vores  mor  måtte  tilbringe  julen  på  hospi- 
talet. Da  det  var  vigtigt  at  medtage  hende  i  alle  de  familieak- 
tiviteter, vi  kunne,  betød  det,  at  vi  skulle  tilbringe  julen  på 
hospitalet. 

De  andre  i  min  familie  så  frem  til  denne  jul  som  værende 
en  „særlig  oplevelse"  eller  i  højere  grad  en  udviklende  ople- 
velse. Jeg  anså  den  for  simpelthen  forfærdelig. 

Jeg  var  ikke  nogen  særlig  åndelig  styrke  for  min  familie 
juleaften.  Jeg  isolerede  mig  selv  i  hospitalsværelsets  hjørne 
og  sad  bare  der  og  havde  medlidenhed  med  mig  selv.  Vi  så 
alle  blot  på  hinanden,  gjorde  os  parat  til  at  åbne  julegaver- 
ne, men  på  en  eller  anden  måde  manglede  den  sædvanlige 
forventning  og  spænding. 


Det  var  på  dette  tidspunkt,  at  Donna  kom  ind. 

„Hej,  søster  Fee,"  sagde  hun  stille  til  min  mor,  da  hendes 
forældre  kom  ind  bag  hende.  „Vi  kommer  blot  et  øjeblik.  Vi 
tænkte,  at  vi  ville  synge." 

Vi  så  alle  overraskede  op.  Hendes  forældre  var  døve! 
Hvordan  skulle  de  kunne  synge?  Jeg  lagde  mine  gaver  til 
side  og  så  op  med  interesse.  I  betragtning  af  min  jalousi  over 
for  Donna  var  jeg  ikke  just  lykkelig  over,  at  de  skulle  synge, 
men  jeg  lyttede  alligevel. 

Jeg  var  slet  ikke  forberedt  på  de  følelser,  der  brød  ud 
inden  i  mig,  da  jeg  lyttede  til  deres  blide  stemmer  synge 
„Stille  nat".  Deres  hænder  bevægede  sig  i  ens  bevægelser, 
som  fortalte  om  Kristusbarnet  og  himmelsk  fred.  Tårerne 
løb  fra  mine  øjne,  selv  om  jeg  prøvede  at  kontrollere  dem. 
Jeg  hørte  min  mors  blide  gråd  fra  hospitalssengen.  Donnas 
øjne  var  også  fyldt  med  tårer.  Det  stod  kun  alt  for  tydeligt 
for  mig,  at  jeg  havde  været  uretfærdig  mod  hende. 

Da  sangen  var  slut,  lod  de  hænderne  hvile  ned  langs  siden. 
Vi  så  alle  på  hinanden,  overvældet  af  følelser.  Så  gik  de,  lige 
så  stille,  som  de  var  kommet.  Jeg  overvejede  den  nye  forstå- 
else, jeg  havde  fået,  stadig  siddende  i  mit  hjørne.  Hvorfor 
havde  jeg  været  jaloux  på  hende?  Hun  havde  et  meget  speci- 
elt talent.  Hun  og  hendes  familie  havde  bragt  en  særlig  ånd 
til  vores  jul,  havde  ændret  den  fra  en  trist  jul  til  en  fest  med 
fornyelse  og  håb.  Anden  forsikrede  mig  om,  at  min  mor 
ville  blive  rask.  Ånden  fik  mig  også  til  at  indse,  at  jeg  også 
havde  talenter. 

Ved  denne  lejlighed  lovede  jeg  mig  selv,  der  i  hospitalsvæ- 
relset, at  jeg  ville  arbejde  med  mine  egne  talenter  og  holde 
op  med  at  være  jaloux  på  andre.  I  bevidstheden  om  dette 
mål  fandt  jeg  fred  med  mig  selv.  Sangen  lød  blidt  i  mit  sind: 
„Stille  nat,  hellige  nat." 

Alt  var  fred  i  mit  hjerte.  □ 

TERRY     J.MOYER 


En  stemme 
i  tågen 


Det  var  juleaften.  Dan  Lytle  havde  kørt  fire  og 
en  halv  time  alene  i  sin  bil  gennem  den  tykke 
californiske  tåge.  I  fire  og  en  halv  time  havde 
han  fulgt  den  samme  hvide  bil  med  den  samme 
grønne  og  hvide  nummerplade  gennem  den  samme  uendeli- 
ge tåge. 

Dan  havde  ikke  været  så  træt  siden  sin  mission.  Men  han 
havde  en  diamantring  i  sin  lomme,  og  i  San  Leandro  var  der 
en  pige,  som  ventede  på  ham.  Dan  regnede  med,  at  der  var 
mindst  3  timers  kørsel  endnu,  før  han  kunne  sætte  ringen 
på  Callies  finger. 

Det  ser  ud  til  at  blive  en  lang  nat,  sagde  han  til  sig  selv,  da 
han  og  tusinder  af  andre  bilister  hastede  gennem  tågen. 

Dan  drejede  på  radioen  for  at  finde  noget  julemusik,  der 
kunne  hjælpe  med  at  få  timerne  til  at  gå.  Er  det  ikke  mærke- 
ligt, tænkte  han,  hvordan  bilradioen  om  natten  af  og  til  kan 
hente  radiostationer  fra  den  anden  side  af  landet  -  og  hvor- 
dan den  på  andre  tidspunkter  kun  kan  bringe  støj.  Han 
slukkede  radioen. 

Endnu  en  time  kørte  Dan  gennem  en  tåget  verden,  hvor 
han  bogstavelig  talt  ikke  kunne  se  andet  end  bagenden  af  en 
hvid  bil  med  grøn  og  hvid  nummerplade.  Det  var  en  an- 
strengende, trættende  kørsel,  der  krævede  al  ens  opmærk- 
somhed. Så  kom  der  en  lille,  stille  indskydelse  i  hans  sind: 
„Dan,  træk  ud  i  den  højre  kørebane  og  sæt  farten  ned." 

Sæt  farten  ned?  Hvorfor?  Gik  det  ikke  bare  godt  med  alle 
de  andre  biler  og  lastbiler,  der  for  gennem  den  tykke  tåge, 
som  om  det  ikke  var  noget  problem  for  dem,  at  sigtbarhe- 
den kun  var  omkring  3  meter? 

Desuden  var  det  sent.  Selv  om  han  holdt  sin  nuværende 
fart,  kunne  Dan  nok  ikke  regne  med  at  åbne  æsken  med  rin- 
gen, før  denne  tågede  juleaften  var  blevet  en  tåget  juledag. 


Dan  spekulerede.  Havde  Ånden  virkelig  advaret  ham? 
Eller  var  det  blot  en  normal  tanke  i  et  forsigtigt  sind?  Kunne 
han  ikke  bare  fortsætte  med  den  samme  fart  som  alle 
andre?  Var  det  virkelig  så  vigtigt,  at  han  trak  ud  i  højre  side 
og  satte  farten  ned? 

Tilskyndelsen  kom  atter:  „Dan,  hvis  der  skete  en  ulykke 
på  motorvejen,  ville  du  ikke  have  nogen  mulighed  for  at 
standse  i  tide:  Du  ville  køre  lige  ind  i  vraget.  Du  bør  virkelig 
trække  ud  i  højre  side  og  sætte  farten  ned." 

Dan  Lytle  havde  lært,  at  han  aldrig  skulle  ignorere  Ån- 
dens tilskyndelser.  Modvilligt  gjorde  han  tegn,  trak  ud  til 
siden  og  satte  farten  ned.  Den  hvide  bil  med  den  grønne  og 
hvide  nummerplade  fortsatte  med  samme  fart  og  blev  øje- 
blikkeligt opslugt  af  den  uigennemtrængelige  tåge. 

Bedre  sent  end  aldrig,  tænkte  han  bedrøveligt.  Han  reg- 
nede ud,  at  med  den  nye  fart  ville  han  sandsynligvis  være  på 
vej  længe  endnu. 

Dans  tanker  gik  til  en  historie,  som  en  af  hans  yndlingsbi- 
skopper  havde  fortalt  ham,  noget  som  skete  på  en  anden  ju- 
leaften for  mange  år  siden.  Hans  biskop  have  været  soldat, 
midt  i  rekruttiden.  Det  havde  set  ud  som  om,  der  ikke  var 
nogen  juleorlov  -  det  så  ud  som  om,  at  menig  Benjamin 
Clark  måtte  tilbringe  julen  langt  fra  sine  venner  og  kære. 

Så  i  sidste  øjeblik  kom  den  velkomne  ordre:  Syv  dages  ju- 
leorlov, begyndende  straks. 

Det  havde  været  for  sent  for  Ben  at  reservere  plads  i  flyet 
-  for  sent  at  nå  bussen  fra  Monterey  i  Californien.  Det 
havde  været  for  sent  at  køre  hjem  sammen  med  andre  kir- 
kemedlemmer fra  lejren  -  for  sent  at  gøre  noget  som  helst 
andet  end  at  gå  op  på  motorvejen  og  prøve  at  få  kørelejlig- 
hed  hos  en  af  de  forbipasserende  bilister. 

En  lastbilchauffør  ved  navn  „Red"  med  en  lastfuld  af  ca- 

liforniske  produkter  havde  taget  Ben  op  og  kørt  ham  østpå 
ind  i  Nevada.  Ben  havde  med  sin  baryton  istemmet  Reds 
irske  tenor,  og  de  havde  sunget  alle  de  julesange,  de  hver 
især  kendte. 

Og  så  i  Nevada  havde  han  stået  i  kulden  meget  længe  og 
ventet  på  en  kørelej lighed  nordpå  og  hjem.  Der  var  aldrig 
særlig  meget  trafik  på  denne  strækning  -  og  så  sent  en  jule- 
aften - .  . 

Men  til  sidst  havde  han  set  lygterne  fra  en  bil  skinne  gen- 
nem mørket,  den  sagtnede  farten,  standsede  og  samlede 
ham  op.  Heldigvis  skulle  de  samme  vej  og  de  sagde,  at  de 
ville  køre  næsten  hele  vejen  til  hans  hjemby. 

Dan  huskede,  hvordan  biskoppen  beskrev  det,  der  skete 
herefter:  Det  var  ikke  før  både  den  unge  soldat  og  hans 
taske  var  placeret  på  bagsædet,  det  gik  op  for  ham,  at  de  tre 
unge  mænd  på  forsædet  var  berusede  -  og  blev  stadig  mere 
berusede.  De  havde  tilbudt  Ben  noget  at  drikke  fra  deres 
flaske  og  var  blevet  fornærmede,  da  han  afslog. 

Den  unge  soldat  på  bagsædet  var  blevet  urolig.  Føreren 
havde  været  alt  for  beruset,  bilen  kørte  alt  for  hurtigt,  bil- 
radioen spillede  alt  for  højt.  En  følelse  af  mørke,  af  bange 
anelser  havde  fyldt  Bens  sind,  da  han  overvejede  situati- 
onen. 

Til  sidst  sagde  han  det:  „Vær  rar  at  standse!  Jeg  vil  af!" 

Svaret  havde  været  en  høj  latter  fra  forsædet.  „Du  bliver 
her,  lille  soldat,  for  vi  standser  ikke  for  nogen  eller  noget." 

Kilometervis  havde  Ben  med  frygt  lyttet  til  lyden  af  dæk 
på  motorvejen,  lyden  af  høj  musik  fra  radioen,  den  letsindi- 
ge tale  og  høje  latter  fra  forsædet.  Han  havde  udholdt  den 
stærke  lugt  af  cigaretrøg  og  billig  whisky. 


For  hver  kilometer  blev  han  mere  og  mere  bange  for  sit 
liv.  I  sin  frygt  begyndte  han  at  bede.  „Himmelske  Fader,  jeg 
er  i  alvorlige  vanskeligheder,  og  jeg  kan  ikke  se,  hvordan  jeg 
kan  komme  ud  af  det.  Hjælp  mig.  Beskyt  mig  og  bevar  mit 
liv.  Himmelske  Fader,  jeg  er  bange,  og  jeg  har  virkelig  brug 
for  din  hjælp  ..." 

Dan  huskede  biskoppens  nøjagtige  ord:  „Og  så  var  der 
kommet  en  meget  stille,  meget  fredfyldt  tilskyndelse  til  mig, 
som  fortalte  mig,  at  jeg  skulle  lægge  mig  ned  på  gulvet  i  bilen 
og  lægge  min  tunge  taske  over  mig." 

Han  gjorde  det  øjeblikkeligt.  I  den  snævre  plads  mellem 
forsædet  og  bagsædet,  var  Ben  krøbet  sammen,  han  havde 
kilet  sig  omhyggeligt  ned  og  trak  tasken  hen  over  sin  ryg.  Så 
havde  han  lagt  panden  ned  mod  gulvet  og  hænderne  over 
hovedet. 

Nogle  få  øjeblikke  efter  var  det  som  jordens  ende.  Der  var 
lyden  af  hvinende  dæk,  den  løbske  bils  vilde  svingen  -  og 
stødende  og  skurrende  slag  af  to  køretøjer,  der  med  høj  fart 
stødte  ind  i  hinanden. 

Længe  efter  var  den  unge  sidste  dages  hellige  soldat  atter 
kommet  til  bevidsthed.  Han  fandt  sig  selv  i  en  sort  verden, 
hvor  han  ikke  kunne  bevæge  hverken  arme,  ben  eller 
hoved.  Det  havde  været  som  om,  der  ikke  fandtes  op  eller 


ned,  ikke  venstre  eller  højre,  intet,  der  kunne  hjælpe  ham 
med  at  orientere  sig.  Intet  havde  bevæget  sig  i  den  døde  bil 
-  undtagen  lugten  af  benzin  og  opkastet  whisky  -  lugten  af 
pludselig  død  i  det,  der  før  havde  været  forsædet. 

Måske  gik  der  en  time,  før  en  stor  lastbil  var  standset  ved 
det  afsidesliggende  ulykkessted.  To  lastbilchauffører  havde 
sendt  bud  efter  hjælp  via  radio  til  politiet,  idet  de  ikke  reg- 
nede med,  at  nogen  i  bilerne  havde  overlevet  en  så  total  øde- 
læggelse. 

Men  politiet  opdagede  noget  andet.  Sammen  med  det 
døde  ægtepar  i  den  ene  bil  og  de  tre  døde  teenagedrenge  i 
den  anden,  havde  de  fundet  og  dernæst  reddet  menig  Benja- 
min Clark. 

„Unge  mand,"  sagde  den  ene  af  betjentene,  „du  er  ikke 
særlig  god  til  at  vælge  dem,  du  tager  på  stop  med,  men  jeg 
antager,  at  der  er  nogen,  der  passer  på  dig  og  beskytter  dig. 
Jeg  håber,  at  du  gør  noget  godt  med  dit  liv,  fordi  det  skylder 
du  ham.  Det  kan  kun  være  Gud  der  har  reddet  dig  i  nat 
uden  at  du  har  fået  så  meget  som  en  skramme." 

Hvad  nu,  hvis  biskop  Clark  ikke  havde  været  i  harmoni 
med  Ånden  denne  juleaften  for  så  længe  siden?  tænkte  Dan 
Ly  tie.  Eller  hvad  nu,  hvis  han  havde  ignoreret  tilskyn- 
delsen? 


Dan  Lytle  så  anspændt  ind  i  tågen. 

Og  så,  med  ét  så  han  i  tågen  det  røde  lys  fra  bremselygter. 
Der  sås  flere  lys  på  kørebanen,  sammen  med  politibilernes 
blinklys.  En  politibetjent,  der  gik  mellem  kørebanerne  med 
de  nu  standsede  biler,  videregav  dette  budskab:  „Der  er 
sket  en  frygtelig  ulykke  længere  fremme  -  masser  af  biler  og 
lastbiler  er  involveret  i  en  stor  ulykke.  Vær  tålmodig  -  vi 
prøver  at  rydde  én  kørebane,  så  I  kan  komme  forbi." 

Det  tog  lang  tid  for  de  fire  kørebaner  med  biler,  der  skulle 
nordpå,  at  komme  ind  i  én  kørebane.  Dans  bekymring  for 
ulykkesofrene  blev  til  vantro  og  så  til  næsten  væmmelse,  da 
han  blev  vinket  forbi  det  massive  ulykkesområde. 

Han  så  ødelagte  biler,  maste  lastbiler,  ambulancer,  politi- 
biler, ambulancefolk  -  og  ubevægelige  menneskelegemer, 
dækket  af  tæpper  ved  vejsiden. 

Mens  Dans  bil  langsomt  kørte  forbi  vragene,  talte  han  de 
ødelagte  køretøjer  -  10  .  .  .  20  .  .  .  30.  Hvor  mange  flere 
mennesker  måtte  der  ikke  være,  der  denne  juleaften  i  bed- 
ste tilfælde  blev  forsinket,  i  værste  fald  døde  på  motor- 
vejen? 

Og  der:  nummer  41.  En  rædselslagen  Dan  Lytle  genkend- 
te det,  der  engang  havde  været  en  hvid  bil  med  grøn  og  hvid 
nummerplade  -  nu  var  den  mast  imellem  vrag  nummer  40 
og  nummer  42. 

I  timevis  fulgte  jeg  den  bil,  tænkte  Dan.  I  timevis  -  indtil 
Ånden  sagde  til  mig,  at  jeg  skulle  trække  ud  og  sætte  farten 
ned. 

Hvad  nu,  hvis  jeg  ikke  havde  været  i  harmoni  med  Ånden 
til  at  modtage  denne  advarsel?  Eller  hvad  nu,  hvis  jeg  havde 
modtaget  advarslen  og  så  havde  ignoreret  den?  Han  fik  kul- 
degysninger ved  tanken.  Dan  forstod  nu  bedre  end  nogen 
sinde  før,  det  princip,  som  hans  biskop  havde  lært  for  så 
mange  år  siden. 

Med  den  massive  ulykkesscene  bag  sig  genoptog  Dan  sin 
tidligere  langsomme  fart.  Han  tændte  radioen,  og  fra  en  sta- 
tion mange  kilometer  væk  lød  der  julemusik,  klart,  smukt 
og  beroligende. 

Der  var  ikke  det  mindste  spor  af  støj.  □ 

Terry  Moyer,  en  ledende  personalemedarbejder  i  Kirkens 
Velfærdsafdeling,  bor  i  Buder  8.  ward  i  Salt  Lake  Buder 
stav. 

Hvis  man  kører  fra  nord  til  syd  gennem  byen 
Singapore,  en  køretur  på  omkring  5  km,  kom- 
mer man  forbi  et  halvt  dusin  luksushoteller, 
11  imponerende  indkøbscentre,  adskillige 
parker  med  træer,  mange  kontorbygninger  og  boligblokke. 
Turen  viser  hvor  moderne  Singapore  er.  Det  er  ligeledes  im- 
ponerende at  køre  forbi  fem  moskeer,  to  kinesiske  bud- 
dhisttempler, tre  indiske  templer  -  to  hindutempler  og  et 
sikhtempel  -  samt  seks  kristne  kirker  på  samme  tur.  Af  og 
til  er  flere  forskellige  religioner  repræsenteret  inden  for 
ganske  kort  afstand  af  hinanden. 

Disse  omstændigheder  peger  på  to  karakteristiske  ting  i 
denne  tidligere  britiske  koloni  med  2.640.000  indbyggere: 
forskelligheden  og  den  fredelige  sameksistens  af  så  mange 
religioner  og  etniske  grupper.  1 1989  berettede  en  lokal  avis 
f.eks.,  at  buddhisterne  udgjorde  28,3%  af  befolkningen,  de 
kristne  18,7%,  islam  16%,  taoister  13.4%,  hinduer  4.9%  og 
folk  uden  religion  17.6%.  Mange  nationer  i  nærheden  af 
Singapore  oplever  spændinger  mellem  forskellige  etniske 
og  religiøse  grupper.  Men  Singapore  har  stort  set  undgået 
disse  problemer.  Selv  med  denne  forskellighed  i  religion, 
„er  det  et  nationalt  særpræg,  at  racerne  og  kulturerne  kom- 
mer godt  ud  af  det  med  hinanden,"  siger  Ho  Ah  Chuan,  di- 
striktspræsident  i  Singapore. 

Denne  forskellighed  og  harmoni  ses  også  i  Kirken  her.  Da 
f.eks.  det  nye  slægtshistoriske  center  åbnede  sidste  år,  tog 
broder  Rajamohan,  en  inder,  ivrigt  plads  ved  en  mikrofilm- 
læser for  at  se,  hvilke  slægtshistoriske  optegnelser,  der  var 
tilgængelige.  „Jeg  har  mange  forfædre,  som  boede  i  Sydin- 
dien," siger  han.  „Nu  kan  jeg  endelig  begynde  at  finde  deres 


optegnelser."  Den  kvinde,  der  hjalp  ham,  var  kineser.  Hun 
vidste  en  masse  om  kinesiske  slægtshistorier,  men  næsten 
intet  om  indiske  optegnelser.  Hun  gjorde  dog  så  meget,  som 
hun  kunne,  for  at  vise  sin  ven,  hvordan  man  bruger  læse- 
skærmene, og  hvilke  optegnelser  der  er  tilgængelige  fra 
Indien.  Da  den  første  optegnelse  kom  til  syne  på  læseskær- 
men, udbrød  broder  Rajamohan:  „Åh  nej!  Det  er  altsam- 
men på  hindi.  Skal  jeg  nu  også  til  at  lære  hindi?"  De  fleste 
indere  i  Singapore  taler  tamil,  et  sprog,  der  er  almindeligt 
i  Sydindien  og  på  Sri  Lanka. 

Ved  den  kinesiske  grens  konference  i  Singapore  distrikt, 
taler  præsident  Ho  ved  nadvermødet.  Han  fortæller  et  ki- 
nesisk folkeeventyr  og  erstatter  den  kloge  mand  med  en 
grenspræsident:  Grenspræsidenten  råder  en  mand,  som 
klager  over  sit  lille,  overfyldte  etværelses  hjem,  til  at  flytte 
anden,  grisen  og  koen  ind  sammen  med  familien.  Efter 
nogle  få  måneder  med  vild  forvirring,  råder  præsidenten  til 
sidst  manden  til  at  lade  dyrene  bo  udenfor,  og  manden  bli- 
ver så  taknemmelig,  at  han  aldrig  klager  igen.  Det  er  inte- 
ressant at  bemærke,  at  præsident  Ho,  såvel  som  hans  råd- 
givere, Tan  Su  Kiong  og  Francis  Tan,  som  også  taler  ved 
konferencen,  ikke  kommer  fra  Kina,  selv  om  de  er  kine- 


sere. 


Kineserne  udgør  omkring  75%  af  befolkningen  i  dette 
ørige,  men  de  taler  mange  forskellige  dialekter.  I  skolen 
lærer  alle  kineserne  mandarinsproget.  Alligevel  er  det  sta- 
dig mange  menneskers  andet  sprog.  Kineserne  lever  frede- 
ligt sammen  med  malajer,  indere,  indonesere,  koreanere, 
japanere  samt  europæere  og  amerikanere.  Alle  skoleelever 
lærer  engelsk,  det  officielle  sprog  for  alle  etniske  grupper. 

ØVERST:  DISTRIKTSPRÆSIDENT  HO  AH 
CHUAN  SKAL  IMØDEKOMME  BEHOV  HOS 
MEGET  FORSKELLIGE  MEDLEMMER. 
NEDERST:  EN  POLITIBETJENT,  FRANKIE 
PNG,  HAR  VÆRET  ET  GODT  EKSEMPEL  FOR 
SIN  FAMILIE  OG  ARBEJDSKAMMERATER. 


De  fleste  af  den  kinesiske  grens  medlemmer  taler  også  godt 
engelsk.  (De  andre  fire  grene  i  distriktet  er  engelsktalende). 
Foruden  engelsk  lærer  malajerne  også  malajisk,  og  inderne 
lærer  tamil.  Stort  set  vokser  alle  i  Singapore  op  og  taler  to 
eller  tre  sprog,  hvilket  er  nødvendigt  for  at  kunne  begå  sig 
i  en  befolkning  med  så  store  forskelle. 

Kirken  i  Singapore  er  lille,  men  stærk.  Ældste  Ezra  Taft 
Benson  indviede  Singapore  til  evangeliets  forkyndelse  den 
14.  april  1969.  Sydøstasiens  mission  blev,  under  ledelse  af 
præsident  G.  Carlos  Smith,  dannet  den  1.  november  1969 
med  hovedsæde  i  Singapore.  Det  største  antal  missionærer, 
der  har  virket  i  Singapore,  kom  dette  år,  og  i  januar  1970 
blev  grenen  delt.  Mange  af  de  hellige  blev  medlemmer  på 
dette  tidspunkt.  Francis  Tan  mødte  f.eks.  missionærerne  i 
marts  1969  og  blev  døbt  tre  måneder  senere. 

I  1970  købte  Kirken  en  grund  på  Bukit  Timah  Boad,  og 
den  første  kirkebygning  blev  færdig  i  1973.  På  grund  civile 
og  religiøse  lederes  kritik  af  Kirken  begrænsede  regeringen 
antallet  af  udenlandske  missionærer  til  to  fra  hver  religiøs 
gruppe.  Denne  regel  blev  i  1988  lempet,  så  der  kunne  være 
10  udenlandske  missionærer  i  landet. 

Alligevel  har  80'erne  været  år  med  store  ændringer  for 
Kirken  i  Singapore.  Nytårsdag  i  1980  blev  Singapore-mis- 
sionen dannet  og  distriktet  begyndte  i  højere  grad  at  anven- 
de Kirkens  fulde  program.  I  70'erne  havde  flere  medlem- 
mer gået  på  Brigham  Young  universitetet,  enten  i  Provo 
eller  i  Laie  på  Hawaii,  og  ved  egen  erfaring  lært,  hvorledes 
Kirken  virker  på  wards-  og  stavsniveau.  Præsident  Ho  fik 
f.eks.  sin  magistergrad  fra  BYU.  I  80'erne  var  der  således 
mange  erfarne  ledere.  Flere  fra  Singapore  er  desuden  be- 

gyndt  at  tage  på  mission.  I  1987  fik  Kirken  tilladelse  til  at 
købe  flere  grunde.  I  dag  er  der  1142  medlemmer  i  fem 
grene,  der  mødes  i  tre  kirkebygninger. 

De  lyse  kirkebygninger  i  Singapore  er  særligt  smukke.  De 
lyser  i  solen,  som  om  de  lige  var  blevet  vasket  (det  regner 
15-25  cm  om  måneden  i  Singapore,  og  byen  ser  altid  ud,  som 
om  den  lige  er  blevet  skrubbet).  På  trods  af  at  byen  har  tal- 
rige høje,  smukke  og  moderne  bygninger,  er  kirkebygnin- 
gerne en  kilde  til  stolthed  for  medlemmerne. 

De  to  ting,  der  lægges  størst  vægt  på  i  Singapore  distrikt, 
er  genaktivisering  og  missionering.  Den  tålmodighed  og 
kærlighed,  der  ses  i  dette  arbejde,  er  måske  grunden  til,  at 
så  mange  af  de  oprindelige  medlemmer  stadig  er  aktive. 
Nogle  gange  har  medlemmernes  indsats  resulteret  i  dåb. 
Ruby  og  Vincent  Goh  fra  Singapore  gren  er  et  eksempel 
herpå. 

Ruby  blev  døbt  i  1969  sammen  med  ni  andre  i  hendes  fa- 
milie. Men  hun  blev  hurtigt  inaktiv.  Hun  siger:  „I  1973  gif- 
tede jeg  mig  med  et  ikke-medlem,  som  førte  et  aktivt  socialt 
liv.  En  aften,  da  jeg  kørte  hjem,  kørte  en  bil  ind  i  vores.  Jeg 
blev  slået  bevidsløs.  Min  mand  blev  dræbt  på  stedet.  Det  tog 
mig  omkring  et  år  at  komme  mig  over  choket.  Jeg  begyndte 
alvorligt  at  overveje  at  komme  tilbage  til  Kirken." 

I  1979  mødte  hun  Vincent  Goh  i  en  bank,  hvor  de  begge 
arbejdede,  og  de  blev  gift  i  1982. 1  mellemtiden,  i  1980,  ar- 
rangerede en  af  Rubys  søstre,  at  hjemmelærerne  kom  regel- 
mæssigt. Ruby  begyndte  at  komme  i  Kirken  med  mellem- 
rum, og  Vincent  gik  med  hende  nogle  få  gange.  Efter  de  var 
blevet  gift,  blev  Ruby,  med  opmuntring  fra  sin  mand  og  sine 
venner  i  Kirken,  helt  aktiv. 

I  1985  stod  Vincent  imidlertid  over  for  et  problem  på  sit 
arbejde:  „Jeg  vidste,  at  Kirkens  medlemmer  kunne  gå  til 
deres  ledere  for  at  få  hjælp  til  at  løse  vanskelige  problemer. 
Selv  om  jeg  ikke  var  medlem,  gik  jeg  til  grenspræsidenten  og 
forklarede  min  situation.  Han  hjalp  mig  med  at  få  mod  til  at 
ordne  sagen.  Problemet  blev  løst  til  alles  tilfredshed.  Om- 
kring dette  tidspunkt  læste  jeg  i  lektiehæftet  Familiefor- 

hold  om  at  leve  ved  Ånden.  Jeg  besluttede  mig  til,  at  jeg 
skulle  ændre  mig,  og  jeg  blev  døbt  det  år." 

Ruby  beskriver  sine  følelser  således:  „Ved  Vincents  dåb 
følte  jeg  Ånden  stærkere  end  nogen  sinde  før.  Det  var,  som 
om  jeg  blev  gift  med  en  ny  mand,  selv  om  vi  allerede  var  gift. 
Og  jeg  følte  mig  som  en  ny  brud.  Jeg  kunne  slet  ikke  rumme 
min  lykke." 

En  del  af  medlemmernes  styrke  kommer  af  det  ansvar,  de 
har  for  at  forkynde  evangeliet.  I  Singapore  er  det  begræn- 
set, hvor  meget  man  må  gå  fra  hus  til  hus  og  banke  på  døre, 
holde  gademøder  osv.  Derfor  virker  missionærerne  og  de 
ægtepar,  som  frivilligt  tjener  i  Kirken  her,  som  støtte  for 
grenens  medlemmer.  De  styrker  medlemmerne,  kontakter 
mindre  aktive  og  hjælper  til,  hvor  de  anmodes  derom  af 
Kirkens  ledere.  Medlemmerne  er  ansvarlige  for  at  introdu- 
cere andre  for  evangeliet. 

Seminar-  og  institutprogrammerne  har  hjulpet  meget  i 
forbindelse  med  at  skaffe  missionærer  og  med  at  styrke 
medlemmerne.  Richard  Ang,  områdeleder  for  Kirkens  ud- 
dannelsessystem, beretter,  at  eleverne  har  bedt  om  at  få  se- 
minar dagligt.  I  juli  1986  begyndte  30  elever  at  mødes  5:45. 
Tidlig-morgen-institut  begyndte  i  januar  1988.  Da  offentlig 
transport  ikke  begynder  før  kl.  6:00  om  morgenen,  skiftes 
præstedømmets  kvorummer  til  at  sørge  for  transport  og 
morgenmad.  Den  første  seminargruppe  blev  færdig  i  1987. 
Alle  de  lokale  missionærer  i  de  senere  år  har  deltaget  i 
seminar-  og  institutprogrammet.  I  øjeblikket  tjener  11  mis- 
sionærer fra  Singapore  i  deres  eget  land. 

Barbara  Hong,  som  deltog  i  den  første  tidlig-morgen  se- 
minarklasse, siger:  „Mine  forældre,  som  ikke  er  medlem- 
mer, var,  ligesom  så  mange  andre,  ikke  særlig  glade  for  kur- 
serne. De  føte,  at  disse  daglige  religionskurser  ville  gå  ud 
over  vores  skolearbejde.  Men  vi  beviste,  at  kurserne  hjalp 
os  med  at  lære.  Vores  forpligtelse  blev  større.  Lærere  og 
klassekammerater  var  imponerede.  Mine  forældre  begynd- 
te snart  at  opmuntre  mig  til  at  være  med." 

En  formodet  hindring  for  missioneringen  har  i  virkelig- 

heden  vist  sig  at  være  en  velsignelse.  Alle  19-årige  mænd 
skal  tjene  mindst  to  år  i  militæret.  I  Singapore  lægger  man 
meget  vægt  på  uddannelse,  så  de  fleste  mænd  får  også  en 
eller  anden  form  for  højere  uddannelse.  Hvis  de  skal  udføre 
en  mission,  er  de  unge  mænd  23  år,  når  de  begynder  eller 
vender  tilbage  til  deres  uddannelse.  Det  har  dog  ikke  stand- 
set dem.  De  ekstra  2  år  som  missionærer  har  heller  ikke  på- 
virket deres  mulighed  for  at  komme  ind  på  skolerne.  De  år, 
det  tager  i  militæret,  har  gjort,  at  missionærerne  er  mere 
modne  og  hengivne.  Det  har  været  betydningsfuldt,  fordi 
mange  medlemmer  fra  Singapore  har  hjulpet  med  at  styrke 
Kirken  i  andre  lande. 

Indvielsen  af  Manila-templet  i  Filippinerne  i  1984  har 
også  styrket  medlemmerne  i  Singapore.  Edward  og  Lois 
Bacon,  tidligere  slægtshistoriske  konsulenter  i  Singapore  2. 
gren,  beretter,  at  distriktet  har  planlagt  en  tempeltur  hvert 
år.  Efterhånden  som  forståelsen  af  formålet  med  templet  er 
øget,  er  deltagelsen  ligeledes  blevet  større.  Omkring  20  tog 
med  på  den  første  tur,  den  eneste  dette  år.  Nu  tager  med- 
lemmerne på  to  årlige  ture,  som  bliver  arrangeret  af  en  af 
grenene,  og  der  er  som  regel  20  eller  flere  deltagere. 

Levestandarden  i  Singapore  er  en  af  de  højeste  i  Asien. 
Byen  er  et  center  for  handel  og  industri.  Den  har  en  toldfri 
havn  -  den  fjerdestørste  havn  i  verden  og  den  største,  når 
det  drejer  sig  om  den  mængde  gods,  der  udskibes.  Den  in- 
ternationale lufthavn  regnes  af  luftselskaber  for  virkelig 
god.  Selv  om  en  returbillet  til  Manila  er  dyr,  er  der  mange 
medlemmer,  som  har  været  i  stand  til  at  tage  turen  til  temp- 
let. Mange  ægtepar  er  blevet  beseglet,  og  de  hellige  er  også 
begyndt  at  udføre  tempelordinanser  for  deres  forfædre. 

Selv  om  offentlighedens  syn  på  Kirken  til  tider  har  været 
negativ,  så  er  det  ved  at  ændre  sig.  Medlemmerne  vinder  re- 
spekt for  det  gengivne  evangelium  ved  stille  at  stå  fast  ved 
deres  værdinormer  i  frivilligt  arbejde  og  på  arbejde.  Helen 
Ho,  hjælpeforeningspræsidentinde  i  en  gren,  virker  som 
formand  for  kvindernes  komité  i  Yuhua  valgkreds  (et  di- 
strikt med  mere  end  50.000  vælgere).  Komiteen  i  hver 

valgkreds  organiserer  kulturelle  og  uddannelsesmæssige 
aktiviteter  for  kvinder.  Disse  bliver  normalt  afholdt  om 
søndagen.  Helens  komité  flyttede  dog  deres  aktiviteter  til 
om  lørdagen,  da  hun  forklarede  det,  hun  troede  på  vedrø- 
rende sabbatten.  Helen  bliver  undskyldt  fra  at  deltage  i  de 
aktiviteter,  der  stadig  afholdes  om  søndagen. 

En  omvendt,  politibetjent  Frankie  Png,  tilsluttede  sig 
Kirken  for  lidt  mere  end  et  år  siden.  Han  siger:  „I  begyndel- 
sen prøvede  mine  kolleger  at  få  mig  til  at  føle  mig  dårligt  til- 
pas. Men  jeg  prøvede  hele  tiden  at  være  tålmodig  og  op- 
muntre dem  til  at  leve  på  en  bedre  måde.  Jeg  opmuntrede 
også  mine  muslimske  venner  til  at  efterleve  deres  religion 
bedre.  De  fleste  respekterer  min  tro  nu."  På  grund  af  hans 
gode  eksempel  blev  hans  mor  og  bror  for  nylig  døbt. 

De  hellige  i  Singapore  er  blevet  prøvet  på  måder,  som  er 
fælles  for  os  alle,  såvel  som  på  måder,  der  er  særlige  for 
deres  situation.  Joseph  Goh,  grensassistent  i  Bedok  gren, 
har,  med  hjælp  fra  sin  hustru  Jemmie  og  sine  to  børn,  kæm- 
pet sig  igennem  to  tilfælde  afkræft.  1 1987  opdagede  Joseph 
en  svulst  på  sit  venstre  ben.  Han  fortæller:  „Jeg  havde  spil- 
let fodbold  og  det  gjorde  lidt  ondt,  når  jeg  gik.  Da  smerten 
ikke  forsvandt,  insisterede  min  kone  på,  at  jeg  gik  til  læge. 
Røntgenbillederne  viste,  at  der  var  en  tumor.  Lægen  sagde 
senere,  at  han  måske  måtte  amputere  benet,  hvis  svulsten 
gik  ind  i  knoglen.  Men  vi  huskede  den  præstedømmevelsig- 
nelse, jeg  havde  fået  aftenen  forinden.  Deri  fik  jeg  løfte  om, 
at  jeg  ville  komme  til  at  gå  igen." 

Ved  operationen  blev  svulsten  med  held  fjernet,  og  der- 
næst fik  Joseph  strålebehandling  i  tre  måneder.  „Jeg  måtte 
igen  lære  at  holde  balancen  og  at  gå.  Vores  syv-årige  søn, 
Kelvin,  bad  hver  dag  for  mig  og  holdt  mig  ofte  i  hånden  for 
at  trøste  mig.  Jeg  blev  rask  i  tide,  til  at  jeg  kunne  døbe  ham. 
Jeg  var  bekymret  for  at  falde  under  dåben,  fordi  jeg  ikke 
kunne  lægge  vægten  over  på  benet,  men  det  hele  gik  glat." 

I  januar  1988  viste  røngtenbilleder  så  hvide  pletter  på 
hans  venstre  lunge.  Han  fik  kemoterapi  i  6  måneder,  og  mis- 
tede alt  sit  hår.  På  grund  af  at  hans  immunsystem  svække- 

des,  måtte  han  gennem  mange  sygdomme,  deriblandt  skold- 
kopper. Til  sidst  forsvandt  alle  pletterne,  med  undtagelse  af 
en.  Den  resterende  plet  kontrolleres  nøje.  Joseph  var  i  de- 
cember rask  nok  til,  at  hele  familien  kunne  rejse  til  templet 
i  Manila  for  at  blive  beseglet. 

Jemmie,  der  virker  som  førsterådgiver  i  hjælpeforenings- 
præsidentskabet,  siger:  „Disse  oplevelser  lærte  os  at  bede 
med  oprigtighed.  Jeg  havde  ikke  før  rigtig  vidst,  hvad  sorg 
var,  eller  glæde.  Jeg  lærte  en  masse  af  Joseph  om  tro:  han 
gav  ikke  Gud  skylden,  han  beklagede  sig  ikke.  Den  anden 
omgang  af  kræft  var  meget  frustrerende.  Men  under  en 
bøn,  kom  der  nogle  ord  til  mig:  ,Jeg  ved,  hvad  jeg  gør,'  og  så 
vidste  jeg,  at  jeg  måtte  stole  på  Gud." 

Joseph  tilføjer:  „Problemerne  bandt  os  sammen.  Gen- 
nem vore  prøver  følte  jeg  den  kærlighed,  min  hustru  og 
mine  børn  har  til  mig,  og  jeg  elskede  dem  endnu  mere.  Jeg 
tror,  at  Herren  ønsker,  at  vi  skal  lære  at  være  mere  tålmodi- 
ge og  vide,  hvor  meget  mennesker  lider,  så  vi  kan  være  mere 
barmhjertige  og  forstående." 

Historien  om  Sukiman  Abraham,  der  virker  som  missi- 
onsleder  i  Clementi  gren,  giver  os  en  idé  om  de  udfordrin- 
ger, der  er  enestående  for  Singapore.  Sukiman  tilhørte  en 
ikke-kristen  religion.  Hans  forældre,  som  er  født  i  Indone- 
sien, flyttede  til  Singapore  før  2.  verdenskrig.  Da  Sukiman 
var  ung,  gik  han  til  gudstjeneste  sammen  med  sine  forældre 
og  studerede  sin  religion. 

Selv  om  hans  forældre  var  hengivne  i  deres  religion,  tillod 
de,  at  Sukiman  gik  i  en  skole,  hvor  der  blev  undervist  af  sid- 
ste dages  hellige.  En  lørdag  spillede  han  basketball  med 
nogle  sidste  dages  hellige,  som  inviterede  ham  i  kirke.  Han 
kom  næste  dag.  Han  siger:  „Jeg  lærte  lidt  om  det  gengivne 
evangelium  og  fik  et  eksemplar  af  Mormons  Bog.  Jeg  be- 
gyndte at  læse  den  på  vejen  hjem.  Jeg  begyndte  at  få  flere 
lektier  om  ugen.  Min  far  skældte  mig  ud  og  smed  mine  skrif- 
ter væk.  Min  mor  bad  mig  om  at  bruge  nogen  tid  på  at  over- 
veje, hvad  det  var  jeg  gjorde.  En  måned  efter  besluttede  jeg 
mig  til  at  blive  døbt." 

Suk  i  mans  forældre  bad  ham  om  at  rejse.  I  to  måneder 
havde  han  ikke  noget  hjem,  indtil  han  kom  ind  i  hæren. 

Efter  nogen  tid  tænkte  hans  forældre  atter  over  det,  og  hans 
mor  bad  ham  om  at  komme  hjem.  Han  færdiggjorde  sin  tje- 
neste i  militæret,  og  arbejdede  så  med  shipping.  1 1982  døde 
hans  far.  „Mens  han  var  døende,"  mindes  Sukiman,  „bad 
han  mig  om  at  tage  mig  af  min  mor,  selv  om  jeg  var  kristen. 
Jeg  blev  hovedforsørger  for  hende  og  resten  af  familien.  Jeg 
ønskede  at  komme  på  mission,  men  i  mine  forældres  tro,  er 
det,  at  forlade  sin  mor,  ikke  god  opførsel  af  en  kærlig  søn. 
En  nat  i  1985  kom  svaret  i  bøn:  ,Tag  blot  af  sted,  og  jeg  vil 
tage  mig  af  hende.'  Så  tog  jeg  af  sted.  Herren  sørgede  for 
min  familie.  De  havde  det  godt,  da  jeg  kom  hjem." 

„Min  mor  og  jeg  har  det  godt  sammen,  og  hun  besøger  mig 
ofte.  Hun  ved,  at  evangeliet  har  gjort  mig  til  et  bedre  men- 
neske og  til  en  mere  lydig  søn." 

Singapore  er  helt  bestemt  et  mikrosamfund  af  alle  Syd- 
østasiens etniske  grupper,  kulturer,  sprog  og  religioner. 
Frem  for  alt  viser  medlemmerne  i  denne  lille  nation,  at 
evangeliet  er  for  alle  Guds  børn. 

„Evangeliet  giver  os  en  bedre  forståelse  af,  hvad  livet  skal 
bruges  til,"  siger  Francis  Tan.  „Det  hjælper  os  med  at  blive 
som  vor  himmelske  Fader.  Det  hjælper  os  med  at  nå  vore 
muligheder,  at  hjælpe  med  at  tjene  og  styrke  hinanden.  Vi 
opgiver  alle  nogle  traditioner,  når  vi  tilslutter  os  Kirken, 
men  vi  bliver  del  af  en  verdensomfattende  kirke.  Vi  er  i 
sandhed  ikke  længere  fremmede,  men  medborgere.  Singa- 
pore er  et  eksempel  på  dette  sammenhold.  Broder-  og  sø- 
stersammenhold er  at  drage  alle  ind  som  Guds  husfæller." 
□ 


Richard  Tice,  som  besøgte  Singapore  for  at  lave  denne 
artikel,  bor  i  Kearns  Walnut  Hills  ward  i  Kearns  West 
stav  i  Utah. 


Singapore  mission 

Selv  om  Singapore  er  et  lille  land,  er  dets 
indflydelse  i  Sydøstasien  langtræk- 
kende. På  grund  af  landets  centrale 
beliggenhed,  dets  varierede  befolkning 
og  dets  økonomiske  og  handelsmæssige  styrke, 
virker  det  som  porten  til  mange  af  de  lande,  der 
ligger  rundt  omkring  det.  Singapore  er  således  et 
naturligt  hovedsæde  for  evangeliets  vækst  i  store 
dele  af  Sydøstasien.  Singapore  mission  omfatter 
20%  af  verdens  befolkning.  Foruden  Singapore 
omfatter  missionen  Indien,  Sri  Lanka,  Malaysia 
og  Indonesien.  De  ægtepar,  der  kaldes  til  missio- 
nen, rejser  frem  og  tilbage  mellem  Singapore  og 
andre  lande  for  at  bistå  Kirkens  grene  og  distrik- 
ter. Især  præsident  Robert  W.  Houghton  tilbrin- 
ger meget  af  sin  tid  i  andre  lande  med  at  lede  kon- 
ferencer og  vejlede  medlemmerne.  Han  rejser  til 
Indien  4-5  gange  om  året,  til  Sri  Lanka  4  gange  år- 
ligt, til  Malaysia  hver  anden  måned  og  til  Indoni- 
sen  to  eller  flere  gange  årligt.  Herunder  er  en  kort 
statistisk  beretning  om  Kirkens  enheder  i  missi- 
onen: 

Indien:  3  distrikter,  9  grene,  729  medlemmer. 
Lederne  er  hovedsageligt  indere. 

Indonesien:  3  distrikter,  17  grene,  4248  med- 
lemmer. Lederne  er  indonesere. 

Malaysia:  1  distrikt,  3  grene,  277  medlemmer. 
Lederne  er  hovedsageligt  malajer. 

Singapore:  1  distrikt,  5  grene,  1142  medlem- 
mer. Lederne  er  fra  Singapore. 

Sri  Lanka:  1  gren,  135  medlemmer.  Lederne  er 
fra  Sri  Lanka. 

SKOVENE  NÆR  JOSEPH  SMITH  SEN.'S  GÅRD  GAV  IKKE  ALENE  MATERIALER 

TIL  OPRETHOLDELSE  AF  LIVET,  DE  BERIGEDE  OGSÅ  FAMILIENS  ÅNDELIGE  LIV.  1  SKOVEN 

PÅ  FAMILIEN  SMITHS  EJENDOM  VAR  DER  ET  STILLE  STED,  „HVOR  MEDLEMMERNE 

AF  FAMILIEN  HOLDT  AF  AT  GÅ  HEN  OG  BEDE." 

Den  hellige  lund 


DONALD     L.    ENDERS 


Da  Joseph  Smith  var  dreng,  underviste  præster- 
ne i  de  ledende  protestantiske  kirker  i,  at  Gud 
ikke  længere  talte  til  menneskene.  De  påstod, 
at  kommunikationen  fra  himlen  var  ophørt 
ved  apostlenes  død,  at  Bibelen  indeholdt  Guds  ord  til  men- 
nesket, og  at  der  ikke  ville  blive  givet  flere  åbenbaringer. 
Men  Gud  havde  ikke  glemt  menneskeheden.  En  smuk  dag 
i  foråret  1820  viste  Gud  Faderen  og  hans  Søn,  Jesus  Kristus, 
sig  personligt  for  den  unge  Joseph  Smith  i  en  skov  nær  hans 
families  gård  i  det  vestlige  New  York.  Denne  begivenhed 
var  indledningen  til  genoprettelsen  af  evangeliet,  der  ikke 
havde  været  at  finde  på  jorden  i  århundreder,  og  dermed 
oprettedes  tidernes  fyldes  uddeling. 

Familien  Smith  flyttede  fra  Connecticut  River  Valley  i  det 
østlige  Vermont  til  det  vestlige  New  York  i  1816.  De  bosatte 
sig  i  Palmyra,  en  fremgangsrig  landsby  i  det  gode  hvedeland 
i  Genesee  County. 

Omkring  to  år  efter  at  familien  Smith  var  kommet  til  Pal- 
myra, byggede  de  en  bjælkehytte  ca.  3  km  syd  for  landsbyen 
på  Stafford  Road  for  at  kunne  være  tæt  på  det  40  hektar 


store  landområde,  der  var  rigt  på  tømmer,  og  som  de  på 
dette  tidspunkt  forhandlede  om.  Før  de  underskrev  skødet 
på  landområdet  i  midten  af  1820,  fik  de  tilladelse  af  dets 
ejere  til  at  begynde  at  rydde  området.  Mellem  1819  og  1825 
fik  de  ryddet  24  hektar  skov.  Af  dette  ryddede  område 
skabte  de  marker,  enge,  en  have,  en  frugthave  og  et  sted, 
hvor  de  kunne  bygge  et  hjem. 

I  opbygningen  af  familien  Smiths  gård  fulgtes  det  samme 
mønster,  som  de  fleste  andre  landfamilier  fulgte  i  begyndel- 
sen af  det  19.  århundrede,  idet  de  reserverede  omkring  en 
tredjedel  af  deres  land  til  tømmer.  Omkring  10  hektar  af 
dette  omfattede  det  meste  af  de  to  bakker  i  den  østlige  del  af 
ejendommen.  Tømmeret  fra  rød-  og  hvideg,  hvoraf  der  var 
i  overflod,  blev  brugt  til  at  fremstille  tønder.  Familien 
Smith  brugte  andre  træer  til  brænde  til  madlavning  og  op- 
varming  af  hjemmet,  samt  til  kogning  af  saft  til  fremstilling 
af  ahornsirup  og  sukker.  Familien  Smith  solgte  ligeledes 
brænde  til  naboerne. 

Resten  af  området  vest  for  gården  var  skov.  Dette  område 
omfattede  talrige  store  ahorntræer,  som  blev  tappet  for 

deres  søde  saft.  De  ca.  1500  ahorntræer,  som  familien 
Smith  tappede,  producerede  omkring  300  kilo  saft  hvert  år. 
Det  var  sandsynligvis  fra  denne  skov,  at  Alvin,  den  ældste 
søn,  hentede  bøgetømmer  til  bygning  af  bjælkehytten. 
Skoven  gav  træ  til  fremstilling  af  husholdningsredskaber  og 
redskaber  til  brug  på  gården  samt  frugt  og  nødder  til  fami- 
lien og  husdyrene. 

Skoven  på  familien  Smiths  ejendom  var  mere  end  et  for- 
rådskammer, hvorfra  man  kunne  hente  varer  til  oprethol- 
delse af  livet.  Skovene  berigede  også  deres  åndelige  liv.  I 
skoven  på  familien  Smiths  ejendom  var  der  et  stille  sted, 
hvor  medlemmerne  af  familien  holdt  af  at  gå  hen  og  bede. 

Efter  at  familien  Smith  flyttede  fra  gården,  udvidede  se- 
nere ejere  det  dyrkede  areal  ved  at  fjerne  næsten  al  skoven 
fra  den  østlige  ende  af  ejendommen  og  nedskære  skovarea- 
let mod  vest  til  dets  nuværende  størrelse  på  fire  hektar.  Det 
er  dette  smukke  område  i  den  vestlige  del  af  ejendommen, 
der  traditionelt  æres  som  den  hellige  lund  -  det  sted,  hvor 


Gud  Faderen  og  hans  Søn,  Jesus  Kristus,  viste  sig  for  Joseph 
Smith  i  foråret  1820. 

Joseph,  som  blev  født  den  23.  december  1805,  var  kun  en 
dreng,  da  han  modtog  sin  åbenbaring  i  skoven.  Kilder,  der 
beretter  om  hans  tidlige  liv,  fortæller,  at  han  fra  han  var 
ganske  lille  havde  overvejet  sit  forhold  til  Gud.  Han  var 
bønsom  og  søgte  også  åndelig  forståelse  ved  at  studere  Bibe- 
len og  deltage  i  religiøse  møder.  Denne  indsats  løste  imidler- 
tid ikke  hans  længsel  efter  at  vide,  om  han  var  accepteret  af 
Herren  og  hvilken  af  kirkerne,  hvis  der  var  nogen,  der  var 
Guds. 

Til  sidst  blev  Joseph  overbevist  om,  at  Gud  ville  svare  på 
hans  spørgsmål,  hvis  han  bad  til  ham  i  tro.  Jakobs  brev  in- 
spirerede Joseph  til  at  søge  guddommelig  forståelse  gennem 
bøn.  Det  var  første  gang,  han  bad  højt  om  svar  på  disse 
konkrete  spørgsmål. 

Joseph  sagde:  „Det  var  en  herlig,  klar  morgen,  tidligt  om 
foråret  1820"  da  han  bad.  Da  søndag  var  den  eneste  dag  i 


I  DAG  ER  DEN  HELLIGE  LUND  FORBEHOLDT  MENNESKER,  DER  SØGER  STILLE  MEDI- 
TATION. DER  STÅR  STADIG  TRÆER,  SOM  VOKSEDE  DER  PÅ  JOSEPHS  TID  -  MANGE  AF 
DEM  ER  MELLEM  25  OG  30  METER  HØJE.  DETTE  FOTOGRAFI  VISER  FAMILIEN  SMITHS 
GÅRD  MED  GRÆNSERNE  MOD  VEST  <  1  )  OG  MOD  NORD  (2)  AFMÆRKET.  DEN  HELLIGE 
LUND  FINDES  1  DET  NORDVESTLIGE  HJØRNE  (3).  DESUDEN  SES  ÆBLEHAVEN 
(4)  -  MULIGVIS  DET  STED,  HVOR  MORONI  VISTE  SIG  FOR  JOSEPH  I   1823,  SAMT 
FAMILIEN  SMITHS  HJEM  (5). 

ugen,  hvor  en  bondedreng  havde  fri  fra  det  strenge  forårs- 
arbejde  på  gården,  havde  han  sandsynligvis  valgt  en  sabbat 
til  at  finde  et  stille  og  tilbagetrukket  sted,  hvor  han  kunne 
bede.  Joseph  fortalte  senere,  at  han  gik  ud  for  at  bede  på  et 
sted  i  skoven,  hvor  han,  hans  far  og  brødre  dagen  før  havde 
fældet  træer.  Arbejdet  på  ejendommen  afhang  af  årstiden, 
og  fældning  af  træer,  for  at  rydde  land,  foregik  fra  sidst  på 
efteråret  til  først  på  foråret,  når  det  var  tid  til  at  pløje,  så  og 
passe  afgrøden.  Man  holdt  normalt  op  med  at  fælde  træer 
sidst  i  april.  Det  var  derfor  sandsynligvis  i  løbet  af  slutnin- 
gen af  marts  eller  begyndelsen  af  april,  da  Joseph  søgte  Gud 
i  bøn. 

Det  nøjagtige  sted,  hvor  Joseph  bad  og  fik  sit  vidunderlige 
syn  er  ikke  kendt.  Det  ser  ud  som  om,  at  Joseph  med  vilje 
ikke  fortalte  om  det.  Med  undtagelse  af  den  specifikke  hen- 
visning til  Herrens  tilsynekomst  i  templet  i  Kirtland,  af- 
holdt profeten  sig  gennem  hele  sit  liv  fra  specifikt  at  henvise 
til  steder,  hvor  hellige  begivenheder  havde  foregået.  Dette 
var  et  resultat  af  hans  respekt  for  hellige  oplevelser. 

Skoven  i  den  vestlige  del  af  familien  Smiths  ejendom  blev, 
af  folk,  der  boede  i  nabolaget,  efter  at  familien  flyttede  fra 
Palmyraområdet,  sat  i  forbindelse  med  den  første  åbenba- 
ring. 1 1860  købte  Seth  T.  Chapman,  som  påstod  at  være  en 
barndomsven  af  Joseph  Smith,  det,  som  havde  været  famili- 
en Smiths  gård.  Han  fortalte  senere  sin  søn,  William,  at  han 
aldrig  havde  svunget  sin  økse  mod  nogle  af  træerne  i  skov- 
området i  den  vestlige  del  af  ejendommen,  fordi  Joseph 
havde  udpeget  dette  område  som  det  sted,  hvor  han  havde 
modtaget  sin  åbenbaring. 

Den  hellige  lund  er  et  af  de  sidste  overlevende  dele  af  ur- 
skoven i  staten  New  Yorks  vestlige  del.  Da  området  blev 
købt  af  Joseph  Smith  sen.  og  Alvin,  var  ejendommen,  lige- 
som det  meste  af  landet  i  dette  område,  dækket  af  en  enestå- 
ende bestand  af  løvtræer.  Mange  af  træerne  var  mellem  350 
og  400  år  gamle.  Mange  træer  i  denne  gamle  skov  blev  meget 
store. 


Bunden  i  disse  store  skove  var  dækket  af  mange  års  løv- 
fald. Den  frugtbare  jord  gav  næring  til  en  rig  vækst  af  breg- 
ner, græs,  vilde  blomster,  vild  kirsebær  og  kornel.  Få  skove 
i  den  østlige  del  af  De  Forenede  Stater  i  1800-tallet  kunne 
måle  sig  i  størrelse,  højde,  alder  og  skønhed  med  disse  træer 
i  det  vestlige  New  York.  Naturens  skaber  havde  i  sandhed 
skabt  en  helligdom,  der  var  Faderens  og  Sønnens  tilstede- 
værelse værdig. 

Halvandet  århundrede  efter  det  første  syn  besidder  den 
fire  hektar  store  skov  stadig  meget  af  sin  gamle  skønhed. 
Træer,  der  var  store  på  Joseph  Smiths  tid,  står  stadig  i 
denne  gamle  skov.  Mange  af  dem  er  to  hundrede  år  gamle  og 
ældre.  Jorden  under  dem  dækkes  stadig  af  årstidernes  løv- 
fald og  fortsætter  med  at  give  vækst  til  sin  stadigt  fornyende 
underskov. 

Den  hellige  lund  er  i  øjeblikket  sundere,  bedre  vedlige- 
holdt og  smukkere,  end  den  har  været  i  mange  år.  Kirken 
har  i  nogle  år  haft  et  projekt,  der  går  ud  på  at  sikre  og  for- 
længe dette  smukke  skovområdes  liv,  som  er  helligt  for  sid- 
ste dages  hellige.  Ny  vækst  og  udplantning  af  træer  udvider 
stadig  skovens  grænser,  indtil  den  når  sin  historiske  størrel- 
se, og  styrker  dens  indre.  Den  hellige  lund  gennemgår  et  vi- 
dunderligt comeback  fra  de  sygdomme  og  den  forurening, 
som  alvorligt  truede  dens  eksistens  indtil  for  ganske  nylig. 

Instruktioner,  der  fastsætter,  at  den  hellige  lund  skal 
være  et  stille  sted,  hvor  enkeltpersoner,  ægtepar  og  små 
grupper  kan  meditere,  sammen  med  et  professionelt  vedli- 
geholdelsesprogram,  bidrager  til  at  sikre,  at  kommende  ge- 
nerationer vil  være  i  stand  til  at  nyde  dette  områdes  ophøje- 
de ro  og  hellighed.  □ 


Don  Enders  er  seniorkonservator  for  historiske  steder  for 
Kirkens  historiske  afdeling.  Han  bor  i  Kaysville  11.  ward 
i  Utah. 

Hvordan  man  holder 
sine  nytårsforsætter 


Begynder  du  hvert  nyt  år  med  masser  af  planer 
om  at  forbedre  dit  liv,  men  så,  efter  et  par  uger, 
mister  du  begejstringen?  Hvis  det  er  tilfældet, 
så  er  her  nogle  forslag  der  kan  hjælpe  dig  med 
at  holde  de  bedste  af  dine  nytårsforsætter: 

Vælg  realistiske  mål.  Prøv  ikke  på  at  gøre  alt  for  meget  alt 
for  hurtigt.  Hvis  du  f.eks.  i  øjeblikket  overhovedet  ikke 
læser  i  skrifterne,  og  dit  forsæt  er  at  læse  en  halv  time  hver 
dag,  kan  det  være,  at  du  planlægger  en  fiasko.  Det  er  måske 
meget  mere  realistisk  blot  at  sætte  sig  det  mål  at  læse  noget 
hver  dag,  selv  om  det  kun  bliver  nogle  få  vers.  Efter  at  det 
er  blevet  en  vane,  kan  du  arbejde  på  at  nå  et  større  mål. 

Sæt  mange  små  mål.  Del  de  store  mål  op  i  mindre  mål.  Lad 
os  f.eks.  sige,  at  du  gerne  vil  spare  penge.  I  stedet  for  at  lade 
dit  mål  være  så  vagt,  kan  du  planlægge  at  spare  et  rimeligt 
beløb  op  den  første  måned,  så  et  større  beløb,  som  skal  være 
sparet  i  løbet  af  årets  første  kvartal.  Disse  mindre  mål  gør, 
at  du  stadig  føler  begejstring,  efterhånden  som  du  går 
fremad. 

Gør  noget,  der  minder  dig  om  målet.  Efter  at  du  har  be- 
sluttet dig  for,  hvad  du  vil  arbejde  på,  kan  du  gøre  flere 
ting,  der  minder  dig  om  dit  mål.  Den  gamle  metode  med  at 


sætte  en  seddel  på  spejlet  eller  et  andet  sted,  hvor  du  ser  det 
regelmæssigt,  er  måske  en  idé.  Men  hvis  du  plejer  at  ignore- 
re dine  sedler,  så  prøv  noget  andet.  Enkle  ting  er  ofte  effek- 
tive. Beslut  dig  f.eks.  til  at  læse  i  skrifterne  hver  dag.  Når  du 
står  op  om  morgenen,  læg  da  dine  skrifter  på  din  pude.  Så 
er  det  ikke  så  let  at  sige,  at  du  glemte  det,  når  du  skal  flytte 
dem,  inden  du  går  i  seng. 

Vær  god  ved  dig  selv.  Hvis  du  opdager,  at  du  har  sat  mål, 
som  du  har  det  dårligt  med,  så  vær  villig  til  at  ændre  dem. 
Når  alt  kommer  til  alt,  er  det  dine  mål.  Af  og  til  kan  man 
sætte  sig  for  at  gøre  noget,  der,  når  det  kommer  til  stykket, 
er  for  svært  at  nå.  I  stedet  for  at  give  op,  så  tilpas  dine  mål, 
så  de  hjælper  dig  og  resulterer  i  fremgang.  □ 


FOTO  AF  SCOTT  TANNER 


MARGARETA      SPENCER 


DEN  UVI 


I  Belfast  i  Nordirland 
boede  jeg  sammen 
med  to  piger,  der  var 
af  en  anden  tro,  og 
som  jeg  havde  mødt  gennem 
en  fælles  ven.  Ingen  af  os 
havde  særlig  mange  penge. 
Carol  og  Anne  studerede 
begge  til  jordemoder,  mens 
jeg  var  ved  at  spare  sammen 
til  et  videreuddannelses- 
kursus  for  sygeplejersker. 

Vores  lejlighed  var  ikke 
særlig  behagelig,  men  det 
var  alt,  hvad  vi  havde  råd 
til. 

Ikke  desto  mindre  beslut- 
tede Carol  og  Anne  at  ringe 
til  Foreningen  til  forebyg- 
gelse af  børnemishandling 
og  tilbyde  at  holde  julefest 
for  12  børn.  Selvfølgelig 
indvilligede  jeg  i  at  hjælpe 
til  med  arbejdet  og  finansie- 
ringen, ligesom  Carols  sø- 
ster, Marian,  også  havde 
gjort. 

Jeg  havde  set  noget  af 
elendigheden  i  slumkvarte- 
rerne. Det  mest  hjertegri- 
bende, jeg  husker,  var  en 
lille  pige,  der  i  en  forrevet 
sommerkjole  sad  på  fortov- 
et, mens  en  kold  vind  blæste 

:ntede  stjerne 


omkring  hende.  Med  sine 
hænder  formede  hun  en 
snavset  klump  ler,  fordi 
hun  ikke  have  noget  andet 
legetøj.  Nu  kunne  jeg  ikke 
finde  og  hjælpe  dette  barn, 
men  jeg  kunne  prøve  at 
hjælpe  nogle  andre. 

Vores  juletræ  var  om- 
kring 60  cm  højt,  pyntet 
med  ni  små  glaskugler, 
strimler  af  sølvpapir  og  en 
stjerne,  vi  havde  lavet  af 
indpakningspapiret  fra  en 
pakke  morgengryn.  Vi 
havde  også  strimler  af  far- 
vet papir,  som  hang  ned  fra 
loftet  samt  nogle  balloner. 
Maden  var  enkel  -  stegte 
kartofler  og  pølser,  stegte 
tomater,  småkager  og  oran- 
geade. De  tolv  gaver  var  små 
og  billige:  en  halskæde  af 
plastikperler,  et  sæt  dukke- 
bestik,  en  billedbog,  små 
stykker  legetøj  og  spil.  Og, 
idet  jeg  huskede  pigen  på 
fortovet,  en  pakke  modeler- 
voks. 

Børnene  ankom  og  så  så 
rene  ud,  som  de  kunne.  De 
havde  deres  bedste  tøj  på, 
men  det  meste  var  slidt  og 
laset.  Jeg  talte  dem  for  mig 

selv,  elleve,  tolv,  tretten!  En  af  pigerne  havde  medbragt 
sin  lillesøster,  som  havde  nægtet  at  blive  hjemme.  Det  gav  os 
et  problem. 

På  det  tidspunkt  var  mit  årlige  projekt  i  forbindelse  med 
Hjælpeforeningens  basar  at  lave  tøj  til  små  plasticdukker, 
som  pigerne  kunne  lege  med.  Flere  af  dukkerne  var  inde  på 
mit  værelse.  Jeg  pakkede  hurtigt  en  af  dem  ind  i  det  sidste 
stykke  servietpapir  til  den  ekstra  gæst  og  lagde  den  straks 
under  juletræet. 

De  fleste  af  børnene  stod  i  en  gruppe  ved  døren,  men  en 
beslutsom  dreng  på  omkring  8  år  undersøgte  alle  gaverne 
gennem  det  tynde  indpakningspapir. 

„Hvis  du  ikke  har  noget  imod  det,  frøken,"  erklærede 
han,  „vil  jeg  gerne  have  dette  fodboldspil  til  mig  og  mine 
venner." 

Carol  smilede,  men  var  bestemt. 

„Vi  deler  gaver  ud  ved  slutningen  af  festen.  Lige  nu  skal 
vi  lege  nogle  lege." 

Vi  legede  deres  lege;  de  legede  vores  lege.  Vi  fortalte  hi- 
storier; de  fortalte  om  deres  oplevelser.  Vi  sang,  selv  om  vi 
voksne  blev  trætte  af  at  synge  nogle  af  deres  yndlingssange 
om  og  om  igen. 

„Sidste  år,"  bekendtgjorde  den  ældste  pige,  idet  hun 
prøvede  at  se  fin  ud  i  en  kjole,  der  ikke  passede  hende,  og 
i  højhælede  sko,  der  var  alt  for  store  til  hendes  12-årige 
krop,  „var  jeg  til  en  fest  i  en  stor  hal.  Vi  var  flere  hundrede, 
og  juletræet  nåede  helt  op  til  loftet." 

„Var  det  sjovt?"  spurgte  en  lidt  misundelig  stemme. 

„Nej,  det  var  ikke.  Der  var  ingen,  der  havde  tid  til  at 
snakke  med  os,  ligesom  disse  rare  damer  gør." 

Vi  serverede  den  enkle  mad,  som  først  forårsagede  glæ- 
desskrig, og  senere  stilhed,  mens  de  rigtig  gik  til  den. 

„Du  har  levnet  noget  mad  på  din  tallerken,"  sagde  en 
dreng  protesterende  til  pigen  ved  siden  af. 


„Jeg  kan  ikke  spise  det,"  s  varde  hun.  „Jeg  har  aldrig  haft 
så  meget  mad  på  min  tallerken  på  én  gang." 

„Så  giv  det  til  mig,  for  det  er  en  skam  at  levne  god  mad." 

Han  spiste  også  levningerne  på  nogle  af  de  andre  børns 
tallerkener,  men  til  sidst  var  han  for  mæt  til  at  spise  mere. 

Vi  gav  ham  fodboldspillet.  Vi  gav  den  12-årige  pige  perle- 
kæden. Vi  gav  dukkebestikket  til  en  7-årig  pige. 

„Det  nytter  ikke  noget,  frøken,"  sagde  hun,  „jeg  har 
ingen  dukke." 

Så  fandt  jeg  en  anden  af  Hjælpeforeningens  plasticduk- 
ker. Denne  gang  blev  den  pakket  ind  i  skrivepapir,  og  vi  lod 
som  om,  at  den  var  blevet  glemt  bag  juletræet. 

„Det  er  den  bedste  f  est,  j  eg  nogen  sinde  har  været  til, "  var 
der  en,  der  sagde  tilfreds.  „Jeg  føler  mig  helt  hjemme." 

„Det  var  fantastisk,  frøken,"  istemmede  en  anden,  „for 
når  der  var  en  af  os,  der  manglede  noget,  var  der  altid  en  af 
jer,  der  kunne  hjælpe." 

Da  troede  jeg,  at  jeg  havde  lært  noget  om  at  give,  men  jeg 
skulle  snart  lære  mere.  Jeg  lagde  mærke  til,  at  den  12-årige 
havde  byttet  sin  perlekæde  med  leret,  leret  med  legetøjsbi- 
len, legetøjsbilen  med  billedbogen. 

„Det  er  i  orden,"  sagde  hun  og  prøvede  at  pakke  den  ind 
igen,  selv  om  det  brugte  tape  ikke  klistrede  så  godt  mere. 

„Du  har  vel  ikke  en  snor,  frøken,  og  en  blyant?" 

Jeg  gav  hende  snoren  og  blyanten  og  spekulerede  på,  hvad 
hun  skulle  bruge  det  til.  Hun  bandt  akavet  snoren  om  pak- 
ken og  med  store,  klodsede  bogstaver  skrev  hun  på  pakken 
„TOMMY". 

Hun  så  mig,  da  jeg  kikkede  på  hende,  og  hun  forklarede: 
„Det  er  til  min  lillebror,  frøken.  Der  er  ingen,  der  invitere- 
de ham  til  fest,  og  vi  har  ikke  råd  til  en  gave  til  ham." 

Denne  lille  piges  smukke  og  kærlige  ånd  lyste  gennem 
hendes  slidte  tøj  og  fortsætter  med  at  lyse  gennem  årene 
som  et  eksempel  for  mig.  □ 

„DU  SKAL  FØDE  EN  SØN",  AF  HARRY  ANDERSON. 

UNDFANGE  OG  FØDE  EN  SØN,  OG  DU  SKAL  GIVE  HAM  NAVNET  JESUS.  HAN  SKAL  BLIVE  STOR  OG  KALDES  DEN 

HØJESTES  SØN"  (LUK.    1:30-32). 


Se,  jeg  er  Jesus  Kristus,  Guds  Søn. 
Jeg  skabte  himlene  og  jorden  og 
alt,  hvad  der  er  i  dem.  Jeg  var  hos 
Faderen  fra  begyndelsen.  Jeg  er  i  Faderen, 
og  Faderen  er  i  mig,  og  i  mig  har  Faderen 
herliggjort  sit  navn"  (3  Nephi  9:15). 

